
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


2 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1200 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του Κανονισμού Διδακτορικών Σπουδών 
του Τμήματος Πληροφορικής και Τηλεπικοινωνι¬ 
ών του Εθνικού και Καποδιστριακού Πανεπιστη¬ 
μίου Αθηνών. 

2 Έγκριση του Κανονισμού Διδακτορικών Σπουδών 
του Τμήματος Μαθηματικών του Εθνικού και Κα- 
ποδιστριακού Πανεπιστημίου Αθηνών. 


ΑΠΟΦΑΣΕΙΣ 

Αριθμ. απόφ. 625 (1) 

Έγκριση του Κανονισμού Διδακτορικών Σπου¬ 
δών του Τμήματος Πληροφορικής καιΤηλεπικοι- 
νωνιών του Εθνικού και Καποδιστριακού Πανε¬ 
πιστημίου Αθηνών. 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚ ΑΊ 14). 

2. Την υπ'αριθμ. 163204/Ζ1 /29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

3. Την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ ΑΊ 48). 

4. Τις διατάξεις του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων (ΦΕΚ Α' 
195), όπως τροποποιήθηκαν και ισχύουν. 

5. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροπο¬ 
ποιήθηκαν και ισχύουν. 

6. Το π.δ. 85/31-5-2013 (ΦΕΚ ΑΊ 24) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών». 

8. Την απόφαση της Συγκλήτου του Ε.Κ.Π.Α. (11 η συ¬ 
νεδρία 28-2-2018). 

9. Το απόσπασμα πρακτικών της Συνέλευσης του Τ ρή¬ 
ματος Πληροφορικής και Τηλεπικοινωνιών του Ε.Κ.Π.Α. 
(συνεδρίαση 7η/22-1 -2017). 


10. Το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Τ ην έγκριση του Κανονισμού Διδακτορικών Σπουδών 
του Τμήματος Πληροφορικής και Τηλεπικοινωνιών του 
Εθνικού και Καποδιστριακού Πανεπιστημίου Αθηνών 
ως ακολούθως: 

Άρθρο 1 

Γενικές Αρχές 

Οι Διδακτορικές Σπουδές του Τμήματος Πληροφορι¬ 
κής και Τηλεπικοινωνιών του Εθνικού και Καποδιστρι- 
ακού Πανεπιστημίου Αθηνών οργανώνονται και λει¬ 
τουργούν σύμφωνα με τις διατάξεις του ν. 4485/2017 
και του εν γένει θεσμικού πλαισίου όπως κάθε φορά 
ισχύει. Αποσκοπούν στην προαγωγή της πρωτότυπης 
επιστημονικής έρευνας και οδηγούν στην απόκτηση Δι¬ 
δακτορικού Διπλώματος (Δ.Δ.), το οποίο πιστοποιεί την 
εκπόνηση πρωτότυπης επιστημονικής έρευνας και την 
ουσιαστική συνεισφορά του/της κατόχου του στην εξέ¬ 
λιξη της γνώσης στον αντίστοιχο επιστημονικό κλάδο. 

Άρθρο 2 

Δικαίωμα υποβολής αίτησης για εκπόνηση 

Διδακτορικής Διατριβής 

Δικαίωμα υποβολής αίτησης για εκπόνηση Διδα¬ 
κτορικής Διατριβής έχει ο/η κάτοχος Διπλώματος Με¬ 
ταπτυχιακών Σπουδών (Δ.Μ.Σ.) Α.Ε.Ι. της ημεδαπής ή 
αναγνωρισμένου ως ισότιμου της αλλοδαπής ή ενιαίου 
και αδιάσπαστου τίτλου σπουδών μεταπτυχιακού επι¬ 
πέδου του άρθρου 46 του ν. 4485/2017. Κατ' εξαίρεση, 
υποψήφιος που δεν είναι κάτοχος Δ.Μ.Σ. μπορεί να γίνει 
δεκτός για εκπόνηση Διδακτορικής Διατριβής εφόσον 
εμπίπτει σε μια από τις παρακάτω περιπτώσεις: 

1. Έχει ήδη σοβαρό (δημοσιευμένο ή μη) ερευνητικό 
έργο σε θέματα παραπλήσια εκείνου που προτείνεται για 
τη Διατριβή του με αποδεδειγμένη ωριμότητα γνώσεων 
και ικανότητα έρευνας σε αξιόλογο επίπεδο. 

2. Έχει πρότερη ακαδημαϊκή πορεία που θεμελιώνει 
εξαιρετικές προοπτικές ερευνητικού έργου, π.χ. υπο¬ 
τροφία από έγκριτο οργανισμό, διακρίσεις σε διεθνείς 
οργανισμούς (όπως Ολυμπιάδα Πληροφορικής ή Μα¬ 
θηματικών), βραβεία, αριστεία, πολύ υψηλές επιδόσεις 
στις προπτυχιακές σπουδές. 

Τεύχος ΒΊ 200/02.04.2018 


Οι εξαιρέσεις αυτές θα πρέπει να τεκμηριώνονται 
εκτενώς σε έγγραφη εισήγηση του μέλους Δ.Ε.Π. που 
προτείνεται να επιβλέψει τη Διατριβή του υποψηφίου ή 
της τριμελούς εξεταστικής επιτροπής που έχει αναλάβει 
την αξιολόγηση του φακέλου του υποψηφίου ή όποιου 
άλλου είναι σε θέση να γνωρίζει τις επιδόσεις του υπο¬ 
ψήφιου και διαθέτει το κύρος παρόμοιας πιστοποίησης. 
Στις περιπτώσεις όπου ο υποψήφιος δεν είναι κάτοχος 
Δ.Μ.Σ. στην Πληροφορική, στις Τηλεπικοινωνίες ή σε κά¬ 
ποιες από τις διεπιστημονικές περιοχές που θεραπεύουν 
τα Διατμηματικά Π.Μ.Σ. στα οποία συμμετέχειτοΤμήμα, 
ανεξαρτήτως αν είναι κάτοχος άλλου Δ.Μ.Σ., υποχρεού- 
ται σε επιτυχή παρακολούθηση μαθημάτων του Π.Μ.Σ. 
που αντιστοιχούν σε 5 μαθήματα. Σε ειδικές περιπτώσεις 
υποχρέωση παρακολούθησης κάποιων μαθημάτων του 
Π.Μ.Σ., μπορεί να εισαχθεί και για κάτοχο Δ.Μ.Σ. σε περι¬ 
οχή που θεραπεύει το Τμήμα. Εφόσον κρίνεται απαραίτη¬ 
το, πτυχιούχοι άλλης επιστήμης μπορεί να υποχρεωθούν 
σε επιπλέον παρακολούθηση ορισμένων προπτυχιακών 
μαθημάτων, τα οποία προτείνονται από τη Συντονιστι¬ 
κή Επιτροπή του Π.Μ.Σ. ή από την τριμελή εξεταστική 
επιτροπή των υποψηφιοτήτων. Για κάθε υποψήφιο που 
εμπίπτει στην περίπτωση της παρούσας παραγράφου, τα 
μαθήματα τα οποία καλείται να παρακολουθήσει εξαρ- 
τώνται άμεσα από την πρότερη ακαδημαϊκή του πορεία 
και το θέμα που πιθανώς προτείνεται για τη Διατριβή του. 

Άρθρο 3 

Διαδικασία υποβολής αίτησης για εκπόνηση 

Διδακτορικής Διατριβής 

Οι ενδιαφερόμενοι μπορούν να υποβάλλουν αίτηση 
ύστερα από ανοικτή πρόσκληση υποβολής υποψηφι¬ 
οτήτων. Αιτήσεις για εκπόνηση Διδακτορικής Διατρι¬ 
βής γίνονται στη Γραμματεία του Τμήματος (άρθρο 38, 
ν. 4485/2017). Η διαδικασία αυτή πραγματοποιείται δύο 
φορές το χρόνο, κατά τους μήνες Οκτώβριο (χειμερινό 
εξάμηνο) και Μάρτιο (εαρινό εξάμηνο). Η πρόσκληση 
δημοσιεύεται στον διαδικτυακό τόπο του Τμήματος και 
περιλαμβάνει ί) τις θεματικές περιοχές στις οποίες υπάρ¬ 
χει ενδιαφέρον εκ μέρουςτων μελών Δ.Ε.Π. για επίβλεψη 
Διδακτορικών Διατριβών, Μ) τις καταληκτικές ημερομη¬ 
νίες υποβολής υποψηφιοτήτων και ανακοίνωσης των 
αποτελεσμάτων, ίϋ) τα απαιτούμενα προσόντα και τις 
υποχρεώσεις των Υποψηφίων Διδακτόρων σύμφωνα με 
τον παρόντα κανονισμό και ίν) τη διαδικασία αξιολόγη¬ 
σης των αιτήσεων και ανακοίνωσης των αποτελεσμάτων. 

Άρθρο 4 

Απαιτούμενα δικαιολογητικά 

1. Αίτηση εκπόνησης Διδακτορικής Διατριβής όπου 
αναγράφονται: 

- προτεινόμενος τίτλος Διδακτορικής Διατριβής, 

- τεκμηριωμένη επιστημονική πρόταση και προσχέδιο 
Διδακτορικής Διατριβής, 

- προτεινόμενη γλώσσα εκπόνησηςτης Διδακτορικής 
Διατριβής, 

- προτεινόμενος επιβλέπωντης Διδακτορικής Διατριβής. 

2. Αναλυτικό Βιογραφικό Σημείωμα. 

3. Αναγνώριση ισοτιμίας του μεταπτυχιακού διπλώ¬ 


ματος από το Δ.Ο.Α.Τ.Α.Π. (για πτυχιούχους Α.Ε.Ι. του 
εξωτερικού). 

4. Φωτοτυπία δελτίου ταυτότητας ή διαβατηρίου. 

5. Αντίγραφο Πτυχίου. 

6. Αντίγραφο μεταπτυχιακού διπλώματος. 

7. Αναλυτική βαθμολογία των προπτυχιακών και με¬ 
ταπτυχιακών σπουδών. 

8. Έως τρεις συστατικές επιστολές κατά προτίμηση από 
καθηγητές/τριες Α.Ε.Ι, στις οποίες να αξιολογούνται οι 
ερευνητικές προοπτικές του/της υποψηφίου/ας. 

9. Πιστοποιητικό καλής γνώσης της Αγγλικής γλώσσας 
σε επίπεδο τουλάχιστον Β2. 

Άρθρο 5 

Διαδικασία επιλογής υποψηφίων διδακτόρων 

Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με 
βάση τη συνάφεια του ερευνητικού αντικειμένου, και 
ορίζει μία τριμελή επιτροπή ανά κατηγορία αιτήσεων. 

Κάθε τριμελής επιτροπή, που αποτελείται από μέλη 
Δ.Ε.Π. του Τμήματος, εξετάζει τις αντίστοιχες αιτήσεις και 
τα συνυποβαλλόμενα έγγραφα και καλεί τους υποψηφί¬ 
ους σε συνέντευξη. Κατόπιν υποβάλλει στη Συνέλευση 
του Τμήματος αναλυτικό υπόμνημα στο οποίο αναγρά¬ 
φονται οι λόγοι για τους οποίους κάθε υποψήφιος πρέπει 
ή δεν πρέπει να γίνει δεκτός, καθώς και ο προτεινόμενος 
επιβλέπων, εφόσον αυτός δεν έχει προταθεί από τον υπο¬ 
ψήφιο. Η Συνέλευση του Τμήματος, αφού λάβει τη γνώμη 
του προτεινόμενου από την επιτροπή επιβλέποντος, τη 
συνεκτιμά με το υπόμνημα της επιτροπής και εγκρίνει ή 
απορρίπτει αιτιολογημένα την αίτηση του υποψηφίου. 

Στην εγκριτική απόφαση ορίζεται και η γλώσσα συγ¬ 
γραφής της Διδακτορικής Διατριβής (άρθρο 38 του 
ν. 4485/2017). Όσοι γίνονται δεκτοί αποκτούν την ιδιό¬ 
τητα του Υποψήφιου Διδάκτορα. 

Μετά την εγγραφή των υποψηφίων διδακτόρων και 
τον ορισμό τωνΤριμελών Συμβουλευτικών Επιτροπών,τα 
ονόματα των υποψήφιων διδακτόρων, των επιβλεπόντων 
μελών Δ.Ε.Π. ή ερευνητών/τριών, οι τίτλοι των εκπονού¬ 
μενων διδακτορικών διατριβών και σύντομη περίληψη 
αυτών, καθώς και τα μέλη των τριμελών συμβουλευτικών 
επιτροπών αναρτώνται από τη ΓραμματείατουΤμήματος 
στον διαδικτυακό τόπο του Τμήματος στην ελληνική και 
την αγγλική γλώσσα (άρθρο 38 του ν. 4485/2017). 

Κατά την αξιολόγηση μιας αίτησης από την τριμελή 
επιτροπή όσο και από το Τμήμα ελέγχονται τα τυπικά 
προσόντα του άρθρου 2 του παρόντος κανονισμού 
καθώς και, όπου συντρέχει λόγος, οι προϋποθέσεις της 
κατ' εξαίρεση αποδοχής Υποψηφίων Διδακτόρων χωρίς 
Δ.Μ.Σ. Η επιτροπή και το Τμήμα συνυπολογίζουν ί) την 
ακαδημαϊκή πορεία και τους τίτλους του υποψηφίου, ίί) 
τη βαθμολογία του, ίίί) το πραγματικό του υπόβαθρο ως 
προς τις θεματικές περιοχές του ενδιαφέροντος του και 
γενικότερα της Πληροφορικής και των Τηλεπικοινωνιών, 
ίν) άλλες επιστημονικές δραστηριότητες, ν) τις συστα¬ 
τικές επιστολές, στις οποίες μπορεί να περιλαμβάνεται 
και εκείνη ενός προτεινόμενου Επιβλέποντα της Διατρι¬ 
βής, νί) τη διαφαινόμενη ικανότητά του για ερευνητικό 
έργο, νϋ) ύπαρξη υποτροφίας από έγκριτο ίδρυμα, νίϋ) 

την εν γένει προσωπικότητα και τα κίνητρά του όπως 
αυτά προκύπτουν από τα στοιχεία του βιογραφικού του 
σημειώματος και από τη συνέντευξη. Σημαντικό βάρος 
στην παραπάνω αξιολόγηση έχει ενδεχόμενη επιστο¬ 
λή μέλους Δ.Ε.Π. του Τμήματος με εκπεφρασμένη την 
πρόθεσή του να επιβλέψει τη Διδακτορική Διατριβή του 
υποψηφίου. Στην κρίση της αυτή, η επιτροπή λαμβάνει 
υπόψη ότι η έρευνα απαιτεί ιδιαίτερες δεξιότητες και 
κίνητρα, και αξιολογεί καθένα από τα παραπάνω στοιχεία 
με διαφορετικό ειδικό βάρος από εκείνο που χρησιμο¬ 
ποιείται για το αντίστοιχο κριτήριο κατά τη διαδικασία 
επιλογής υποψηφίων στο Π.Μ.Σ. Εν γένει, ο υποψήφιος 
θα πρέπει να παρουσιάζει συνολική εικόνα τουλάχιστον 
ανάλογη ή ανώτερη από εκείνη των επιλεγόμενων στα 
Π.Μ.Σ. του Τμήματος για την απόκτηση Δ.Μ.Σ. 

Άρθρο 6 

Επίβλεψη Διδακτορικής Διατριβής 

1. Επιβλέπων/ουσα Διδακτορικής Διατριβής 

Δικαίωμα επίβλεψης διδακτορικών διατριβών έχουν 

τα μέλη Δ.Ε.Π. Α' βαθμίδας, Αναπληρωτή και Επίκου¬ 
ρου του οικείου ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή ως 
διαφορετικά ορίζεται από το ισχύον εκάστοτε νομοθε¬ 
τικό πλαίσιο (άρθρο 39 του ν. 4485/2017). 

Κάθε επιβλέπων/ουσα μπορεί να επιβλέπει έως 8, το 
ανώτερο, Υ.Δ. Στον αριθμό αυτό συμπεριλαμβάνονται 
οι Υ.Δ. με συνεπίβλεψη κατά το άρθρο 13 του παρόντος 
κανονισμού. 

Το μέλος Δ.Ε.Π. που επιβλέπει μιαΔιατριβή οφείλει να 
θεραπεύει τη γενικότερη θεματική περιοχή στην οποία 
θα εκπονήσει τη Διατριβή του ο Υποψήφιος Διδάκτωρ, 
ενώ με την αποδοχή του ρόλου του δεσμεύεται να αφι¬ 
ερώσει τον απαραίτητο χρόνο και να καταναλώσει την 
απαιτούμενη ενέργεια για την ορθή και επιτυχή καθο¬ 
δήγηση του τελευταίου. 

2. Τριμελής Συμβουλευτική Επιτροπή 

Η Συνέλευση του Τμήματος αναθέτει στον/στην προ- 
τεινόμενο/η επιβλέποντα/ουσα, σύμφωνα με την παρά¬ 
γραφο 3 του άρθρου 38 του ν. 4485/2017, την επίβλεψη 
της Διδακτορικής Διατριβής και ορίζει Τριμελή Συμβου¬ 
λευτική Επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της (παρ. 2, 
άρθρ. 39 του ν. 4485/2017). 

Στην Επιτροπή του προηγούμενου εδαφίου μετέχουν 
ως μέλη, ο επιβλέπων και δύο ακόμη μέλη Δ.Ε.Π. Α' βαθ¬ 
μίδας, Αναπληρωτή και Επίκουρου από το οικείο ή άλλο 
Α.Ε.Ι. ή καθηγητές/τριες αναγνωρισμένων ως ομοταγών 
ιδρυμάτων της αλλοδαπής, οι οποίοι είναι κάτοχοι διδα¬ 
κτορικού διπλώματος, ή ερευνητές/τριεςτων βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν το ίδιο ή συναφές γνωστικό αντι¬ 
κείμενο με την υπό κρίση Διδακτορική Διατριβή. 


Στη συμβουλευτική επιτροπή μετέχει τουλάχιστον ένα 
(1) μέλος Δ.Ε.Π. από τις τρεις πρώτες βαθμίδες του οικεί¬ 
ου Τμήματος (άρθρο 39 του ν. 4485/2017). 

2α. Αντικατάσταση μελώνΤριμελούςΣυμβουλευτικής 
Επιτροπής 

Αν για οποιονδήποτε λόγο ο/η επιβλέπων/ουσα εκλεί- 
ψει ή διαπιστωμένα αδυνατεί να επιβλέψει για μεγάλο 
χρονικό διάστημα (άνω του έτους), η Συνέλευση του 
Τμήματος, εκτιμώντας τις περιστάσεις, αναθέτει σε άλλο 
άτομο την επίβλεψη, σύμφωνα με όσα ορίζονται στις 
προηγούμενες παραγράφους, είτε με δική της πρωτο¬ 
βουλία, είτε ύστερα από αίτηση του/της Υ.Δ. και γνώμη 
του/της προτεινόμενου/ης επιβλέποντος/ουσας. Δια¬ 
φορετικά, αναθέτει την επίβλεψη σε ένα από τα άλλα 
δύο (2) μέλη τηςΤριμελούςΣυμβουλευτικής Επιτροπής, 
ακόμη και καθ' υπέρβαση του μέγιστου αριθμού υποψή¬ 
φιων διδακτόρων που μπορεί να επιβλέπεται ανά άτομο, 
σύμφωνα με όσα ορίζονται στον παρόντα κανονισμό 
(άρθρο 39 του ν. 4485/2017). 

Με αιτιολογημένη γνώμη του/της επιβλέποντα/ουσας 
μπορεί να ζητηθεί από τη Συνέλευση του Τμήματος η 
αντικατάσταση μέλους της Τριμελούς Συμβουλευτικής 
Επιτροπής. Η αντικατάσταση μπορεί να ζητηθεί είτε για 
τους λόγους που προβλέπονται ανωτέρω για την αντικα¬ 
τάσταση του/της επιβλέποντα/ουσας είτε λόγω αλλαγής 
του θέματος της Διδακτορικής Διατριβής σύμφωνα με 
τα οριζόμενα στο άρθρο 8 του παρόντος κανονισμού. 

2β. Μετακίνηση/συνταξιοδότηση επιβλέποντος/ουσας 

Αν ο/η αρχικά επιβλέπων/ουσα μετακινηθεί σε άλλο 
Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει να εκτε- 
λεί χρέη επιβλέποντος/ουσας των διδακτορικών διατρι¬ 
βών που έχει αναλάβει και ο τίτλος απονέμεται από το 
Τμήμα Πληροφορικής και Τηλεπικοινωνιών του Εθνικού 
και Καποδιστριακού Πανεπιστήμιου Αθηνών (άρθρο 39 
του ν. 4485/2017). 

Σε κάθε περίπτωση, τα αφυπηρετήσαντα μέλη της 
τριμελούς συμβουλευτικής επιτροπής, με απόφαση της 
ΣυνέλευσηςτουΤμήματος αντικαθίστανται από ισάριθ¬ 
μα μέλη προκειμένου να οριστεί η επταμελής εξεταστική 
επιτροπή για την κρίση της Διδακτορικής Διατριβής. 

3. Επταμελής Εξεταστική Επιτροπή 

Η Συνέλευση του Τμήματος Πληροφορικής και Τηλε¬ 
πικοινωνιών ορίζει Επταμελή Εξεταστική Επιτροπή για 
την κρίση της Διδακτορικής Διατριβής (παρ. 1, άρθρο 
41, του ν. 4485/2017). 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από 
τα αφυπηρετήσαντα μέλη αυτής, τα οποία με απόφα¬ 
ση της Συνέλευσης του Τμήματος αντικαθίστανται από 
ισάριθμα μέλη που πληρούν τα κριτήρια του δεύτερου 
και τρίτου εδαφίου της παραγράφου 2 του άρθρου 39 
του ν. 4485, καθώς και τέσσερα (4) επιπλέον μέλη, που 
πληρούν τα κριτήρια του δευτέρου εδαφίου της παρα¬ 
γράφου 2 του άρθρου 39 του ν. 4485/2017. 

Τα αφυπηρετήσαντα μέλη της τριμελούς συμβουλευ¬ 
τικής επιτροπής, που αντικαταστάθηκαν, μπορούν να 
παρίστανται στη συνεδρίαση της επταμελούς εξεταστι¬ 
κής επιτροπής χωρίς δικαίωμα ψήφου (άρθρα 39 και 41 
του ν. 4485/2017). 

Άρθρο 7 

Χρονική διάρκεια, Δικαιώματα και Υποχρεώσεις 
Υποψηφίων Διδακτόρων 

1. Χρονική διάρκεια 

Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) πλήρη ημερο¬ 
λογιακά έτη από την ημερομηνία ορισμού της Τριμε¬ 
λούς Συμβουλευτικής Επιτροπής (άρθρο 40, παρ. 1 του 
ν. 4485/2017). 

Η μέγιστη χρονική διάρκεια είναι έξι (6) πλήρη ημερο¬ 
λογιακά έτη απάτην ημερομηνία ορισμού τηςΤριμελούς 
Συμβουλευτικής Επιτροπής. Τυχόν παράλληλη απασχό¬ 
ληση του Υποψήφιου Διδάκτορα πέραν της Διατριβής 
δεν αποτελεί λόγο παρέκκλισης από τον παρόντα κανο¬ 
νισμό. Εφόσον οι υποψήφιοι υποχρεωθούν σε παρακο¬ 
λούθηση προπτυχιακών ή μεταπτυχιακών μαθημάτων, η 
Συνέλευση του Τμήματος μπορεί να εγκρίνει την επιμή¬ 
κυνση της μέγιστης χρονικής διάρκειας ανάλογα με τον 
συγκεκριμένο αριθμό μαθημάτων, μετά από εισήγηση 
τηςΤριμελούς Συμβουλευτικής Επιτροπής. 

Ο Υποψήφιος Διδάκτορας μπορεί κατά τη διάρκεια 
των σπουδών του/της στο Διδακτορικό Πρόγραμμα να 
ζητήσει για σοβαρούς λόγους με επαρκώς αιτιολογημέ¬ 
νη αίτησή του/της την αναστολή της ανωτέρω περιόδου 
μέχρι δύο (2) έτη συνολικά. Ο χρόνος της αναστολής 
φοίτησης δεν προσμετράται στην προβλεπόμενη μέ¬ 
γιστη χρονική διάρκεια εκπόνησης Διδακτορικής Δια¬ 
τριβής. Κατά τη διάρκεια της αναστολής φοίτησης δεν 
επωφελούνται των δικαιωμάτων και των παροχών που 
προβλέπονται για τους υποψήφιους διδάκτορες. 

2. Δικαιώματα και Υποχρεώσεις 

Οι υποψήφιοι διδάκτορες υποχρεούνται σε ανανέω¬ 
ση εγγραφής ανά ακαδημαϊκό έτος (άρθρο 45, παρ. 2, 
εδάφιο στ'του ν. 4485/2017). 

Οι υποψήφιοι διδάκτορες κάθε έτος, από Σεπτέμβριο 
έως Δεκέμβριο, παρουσιάζουν προφορικά και υποβάλ¬ 
λουν και εγγράφως αναλυτικό υπόμνημα ενώπιον της 
Τριμελούς Συμβουλευτικής Επιτροπής, σχετικά με την 
πρόοδο της Διδακτορικής Διατριβής τους. Αντίγραφο 
του υπομνήματος, καθώς και σχόλια επ' αυτού από τον 
Επιβλέποντα ή την Τριμελή Συμβουλευτική Επιτροπή 
καταχωρίζονται στον ατομικό φάκελο του υποψηφίου. 
Τα σχόλια περιλαμβάνονται στη συναρτώμενη ετήσια 
έκθεση προόδου που συντάσσεται από τον Επιβλέποντα 
σε συνεργασία με τα μέλη της Συμβουλευτικής Επιτρο¬ 
πής. Η έκθεση ακολουθείται από τεκμηριωμένη πρόταση 
του Επιβλέποντος μέλους Δ.Ε.Π. και των λοιπών μελών 
της τριμελούς Συμβουλευτικής Επιτροπής, περί της συ¬ 
νέχισης εκπόνησης της Διατριβής. 

Οι διδακτορικές σπουδές προσφέρονται δωρεάν. 

Οι υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών. Μέχρι 
και πέντε (5) έτη μετά την ολοκλήρωση της Διδακτορι¬ 
κής τους Διατριβής, διατηρούν δικαιώματα πρόσβασης, 
δανεισμού και χρήσης των ηλεκτρονικών υπηρεσιών 
των πανεπιστημιακών βιβλιοθηκών (άρθρο 40, παρ. 3 
του ν. 4485/2017). 


Με σύμφωνη γνώμη του επιβλέποντα μπορεί μέρος 
της έρευνας του/της υποψηφίου/ας να διεξαχθεί σε άλλο 
ίδρυμα/ινστιτούτο/ερευνητικό κέντρο/επιχείρηση της 
ημεδαπής ή της αλλοδαπής ώστε να επιτευχθεί το βέλ¬ 
τιστο ερευνητικό αποτέλεσμα. 

Σε όλες τις δημοσιεύσεις (σε περιοδικά, συνέδρια, κε¬ 
φάλαια βιβλίων, κ.ά.) που προκύπτουν από τη Διδακτο¬ 
ρική Διατριβή, ο Υποψήφιος Διδάκτορας υποχρεούται να 
δηλώνει ως ερευνητική διεύθυνση (3ίίίΙί3ΐίοπ): «Τμήμα 
Πληροφορικής και Τηλεπικοινωνιών του Εθνικού και Κα- 
ποδιστριακού Πανεπιστημίου Αθηνών» («ϋθρΒΓΐιπθηΐ 
οί Ιηίοητΐ3ΐίε5 3ηά ΤθΙθεοιηιηυηίε3ΐίοη5, Ν3ΐίοη3ΐ 3ηά 
Κ3ροάί5ΐπ3η ΙΙηίνθΓ5ίΐγ οϊΑϊΗθπβ») και την ηλεκτρονική 
διεύθυνση στον τομέα (άοιπΒίη) Τμήματος «@άί.υο3·9Γ». 

Ο Υποψήφιος Διδάκτορας υποχρεούται να ολοκληρώ¬ 
σει επιτυχώς τις υποχρεώσεις παρακολούθησης τυχόν 
μαθημάτων, όπως αυτά έχουν οριστεί κατά την έναρξη 
της εκπόνησης της διατριβής του (άρθρο 2). 

Προκειμένου να επιτευχθεί η ολοκλήρωση της ακα¬ 
δημαϊκής προσωπικότητας και της εκπαίδευσης των 
Υποψηφίων Διδακτόρων στις απαιτήσεις του χώρου της 
έρευνας και της διδασκαλίας, οι υποψήφιοι διδάκτορες 
προετοιμάζονται σχετικά με την Άσκηση Ακαδημαϊκής 
Εμπειρίας, η οποία διενεργείται εντός των δομών και δι¬ 
αδικασιών τουΤμήματος. Η Άσκηση Ακαδημαϊκής Εμπει¬ 
ρίας αποτελείται από τρεις ενότητες: 1) Παρακολούθηση 
και παρουσίαση επιστημονικών διαλέξεων. Το Τμήμα 
στηρίζει την ερευνητική προσπάθεια των Υποψηφίων 
Διδακτόρων μέσω της διοργάνωσης σεμιναρίων στα 
οποία συμμετέχουν είτε ως ακροατές είτε ως ομιλητές. 

2) Συγγραφή Επιστημονικών Εργασιών και Ακαδημα¬ 
ϊκή Δεοντολογία. Ο επιβλέπων, η τριμελής και το Τμήμα 
υποστηρίζουν και βοηθούν στην συγγραφή εργασιών 
σχετικών με τα ερευνητικά αποτελέσματα της έρευνάς 
τους τηρώντας την ακαδημαϊκή ηθική. 

3) Το Τμήμα υποστηρίζει απόκτηση ακαδημαϊκής 
εμπειρίας των Υ.Δ. μέσω της βιωματικής συμμετοχής 
τους στην εκπαιδευτική διαδικασία υπό την καθοδήγηση 
και επίβλεψη μελών Δ.Ε.Π. Η Συνέλευση τουΤμήματος 
προσδιορίζει επιμέρους ζητήματα τηςΆσκησης Ακαδη¬ 
μαϊκής Εμπειρίας. 

Το Τμήμα ενθαρρύνει τη συμμετοχή των Υ.Δ. σε ερευ¬ 
νητικά προγράμματα και διεθνείς συνεργασίες. 

Οι Υ.Δ. έχουν υποχρέωση να αναφέρουν τις πηγές των 
ερευνητικών αποτελεσμάτων που κάνουν χρήση στην 
έρευνά τους, ώστε να αποφεύγονται φαινόμενα λογο- 
κλοπής και συναφών παραπτωμάτων. Οι Υ.Δ. κατά τη 
διεξαγωγή της ερευνητικής δραστηριότητας, οφείλουν 
να λαμβάνουν υπόψη τους και να μη θίγουν καθ'οιονδή- 
ποτε τρόπο δικαιώματα διανοητικής ιδιοκτησίας τρίτων, 
την οποία πρέπει να αποδίδουν στο δημιουργό της. 

Άρθρο 8 

Εκπόνηση της Διδακτορικής Διατριβής 

1. Οριστικοποίηση θέματος Διδακτορικής Διατριβής 

α) Έως το τέλος του τρίτου εξαμήνου από την ένταξή 
του στο Πρόγραμμα, ο Υποψήφιος Διδάκτορας οφείλει να 
υποβάλει στη Συμβουλευτική Επιτροπή Πρόταση Διδα¬ 
κτορικής Διατριβής, η οποία έχει εγκριθεί από το Επιβλέ- 
πον μέλος Δ.Ε.Π. και περιλαμβάνει τουλάχιστον τα εξής: 

■ Ανασκόπηση του υπάρχοντος ερευνητικού έργου 
στην περιοχή του θέματος της Διατριβής, λαμβάνοντας 
υπόψη την ενδεδειγμένη βιβλιογραφία. 

■ Πρώτα ερευνητικά αποτελέσματα. Η ενότητα αυτή 
ισοδυναμεί κατά κανόνα με το περιεχόμενο ενός άρθρου 
σε συνέδριο ή περιοδικό (χωρίς να είναι απαραίτητη η 
ύπαρξη της αντίστοιχης δημοσίευσης) ή με ένα (μη ει¬ 
σαγωγικό) κεφάλαιο του κορμού της Διατριβής. 

• Περιγραφή και σύντομη ανάλυση ερευνητικών προβλη¬ 
μάτων που σχετίζονται με το θέμα της Διατριβής και που ο 
Υποψήφιος Διδάκτορας σκοπεύει να εξετάσει στη συνέχεια. 

Η Πρόταση Διδακτορικής Διατριβής μπορεί να υπο¬ 
βληθεί ένα ή δύο εξάμηνα αργότερα, εφόσον η Συνέλευ¬ 
ση του Τμήματος έχει μεταθέσει το χρονικό όριο λόγω 
υποχρεώσεων του Υποψηφίου Διδάκτορα σε μεταπτυχι¬ 
ακά ή και προπτυχιακά μαθήματα τουοικείουΤμήματος. 
Οι ως άνω υποχρεώσεις πρέπει να έχουν ολοκληρωθεί 
πριν την υποβολή της Πρότασης Διδακτορικής Διατριβής. 

β) Το Τμήμα ή εξουσιοδοτημένο όργανο αυτού ελέγ¬ 
χει την πορεία του Υποψήφιου Διδάκτορα ως προς την 
εκπλήρωση των πιθανών υποχρεώσεών του σε παρα¬ 
κολούθηση μαθημάτων, καθώς και την πληρότητα (την 
αρτιότητα την κρίνει η τριμελής Συμβουλευτική Επιτρο¬ 
πή) των περιεχομένων της Πρότασης Διδακτορικής Δι¬ 
ατριβής. Σε περίπτωση που δεν εντοπιστεί πρόβλημα, 
εγκρίνει τη συνέχιση της διαδικασίας. Διαφορετικά, ζητά 
από τον Υποψήφιο Διδάκτορα να εκπληρώσει πλήρως 
τις υποχρεώσεις του, σύμφωνα με τον παρόντα κανο¬ 
νισμό και τις σχετικές αποφάσεις της Συνέλευσης του 
Τμήματος. 

γ) Στη συνέχεια, σε καθορισμένη ημερομηνία, ο Υπο¬ 
ψήφιος Διδάκτορας παρουσιάζει την Πρόταση Διδακτο¬ 
ρικής Διατριβής ενώπιον της τριμελούς Συμβουλευτικής 
Επιτροπής του σε ανοικτή ακρόαση. Η παρουσίαση θεω¬ 
ρείται επιτυχής αν ο Υποψήφιος Διδάκτορας αποδείξει: 

• Επαρκή γνώση της ερευνητικής περιοχής του θέμα¬ 
τος της Διατριβής. 

• Ικανότητα διενέργειας έρευνας. 

• Ύπαρξη διαμορφωμένου σχεδίου για την ολοκλή¬ 
ρωση της Διατριβής. 

Τα παραπάνω αποτελούν και τα κριτήρια αξιολόγησης 
της Πρότασης Διδακτορικής Διατριβής από την τριμελή 
Συμβουλευτική Επιτροπή, η οποία μπορεί να ζητήσει από 
τον Υποψήφιο Διδάκτορα αλλαγές στο αρχικό του σχέδιο 
ως προς τη συνέχιση της Διατριβής του. 

δ) Το αποτέλεσμα της δοκιμασίας αυτής αποτυπώνεται 
σε έντυπη έκθεση που υπογράφεται από τα μέλη της τρι¬ 
μελούς Συμβουλευτικής Επιτροπής και υποβάλλεται στη 
Γραμματεία. Η έκθεση αυτή περιλαμβάνει την απόφαση 
αποδοχής ή απόρριψης της Πρότασης Διδακτορικής Δι¬ 
ατριβής από την τριμελή Συμβουλευτική Επιτροπή και 
πιθανές παρατηρήσεις. Η παρουσίαση της Πρότασης Δι¬ 
δακτορικής Διατριβής επέχει θέση ετήσιας παρουσίασης 
προόδου κατά τα οριζόμενα στο άρθρο 7 του παρόντος 
κανονισμού για το αντίστοιχο ακαδημαϊκό έτος. 

ε) Σε περίπτωση απόρριψης της Πρότασης Διδακτο¬ 
ρικής Διατριβής, ο Υποψήφιος Διδάκτορας τίθεται σε 
διαδικασία διαγραφής, κατά το άρθρο 12 του παρόντος 
κανονισμού. 

2. Αλλαγή θέματος Διδακτορικής Διατριβής 

Κατ'εξαίρεση και εφόσον κρίνονται απαραίτητες μετά 
από επιστημονική τεκμηρίωση από τηνΤριμελή Συμβου¬ 
λευτική Επιτροπή μπορεί να γίνουν αλλαγές στο θέμα 


της Διδακτορικής Διατριβής. Οι προτεινόμενες αλλαγές 
περιγράφονται σε σχετική αίτηση προς τη Συνέλευση 
του Τμήματος και εφόσον κριθεί σκόπιμο μπορεί να απο- 
φασιστεί επιμήκυνση του χρονικού ορίου ολοκλήρωσης 
της Διατριβής κατ'αναλογία με την απόσταση του νέου 
θέματος από το αρχικά ορισθέν. 

3. Οδηγίες συγγραφής Διδακτορικής Διατριβής 

Αναλυτικές οδηγίες για τη συγγραφή Διδακτορικής Δια¬ 
τριβής βρίσκονται στον διαδικτυακό τόπο τουΤμήματος: 

Γιΐΐρ://νννννν.όί.υο3.9Γ/ςΙθρ3Γΐιηθηΐ/ΐΐΊθ5ί5 

Ηΐΐρ://νν\Λ/νν.όί.υο3.9Γ/5ίΐθ5/όθί3υΙΐ/ίίΙθ5/θ5υόηηί55ίοη_ 

ρΓιά.ράί 

4. Γλώσσα συγγραφής Διδακτορικής Διατριβής 

Η Διδακτορική Διατριβή συντάσσεται σε γλώσσα που 
αποφασίζει η Συνέλευση τουΤμήματος, η οποία λαμβά¬ 
νει υπόψη τη γλώσσα συγγραφής που έχει προτείνει ο 
Υποψήφιος Διδάκτορας στην αίτησή του (άρθρο 38 παρ. 
2 και 3 του ν. 4485/2017). 

Άρθρο 9 

Κρίση Διδακτορικής Διατριβής 

Μετά την ολοκλήρωση της συγγραφής της Διδακτο¬ 
ρικής Διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγησή της. Αν η Τριμελής 
Συμβουλευτική Επιτροπή αποδεχτεί την αίτηση του υπο¬ 
ψηφίου συντάσσει αναλυτική εισηγητική έκθεση και την 
υποβάλλει στη Συνέλευση του Τμήματος, ζητώντας τον 
ορισμό επταμελούς εξεταστικής επιτροπής (άρθρο 41, 
παρ. 1 τουν. 4485/2017), εντός προθεσμίας ενός (1) μήνα. 

Οι Εισηγήσεις τόσο της τριμελούς Συμβουλευτικής Επι¬ 
τροπής όσο και της επταμελούς Εξεταστικής Επιτροπής 
αναφέρονται, μεταξύ άλλων, αναλυτικά στο περιεχόμενο 
της Διατριβής, στην πρωτοτυπία της, στην ολοκληρω¬ 
μένη προσέγγιση του θέματος, καθώς και σε κάθε δη¬ 
μοσίευση του Υποψηφίου Διδάκτορα, αποτιμώντας τη 
συνάφειά της με τη Διατριβή του, την ποιότητα και τη 
σημασία του περιεχομένου της, το κύρος και τη φήμη 
του περιοδικού ή του συνεδρίου που δημοσιεύτηκε. Για 
την ολοκλήρωση της Διδακτορικής Διατριβής, απαιτείται 
ένας ελάχιστος αριθμός δημοσιεύσεων (που καθορίζεται 
από τη φύση του θέματος και την αντίληψη του Επιβλέ- 
ποντος μέλους Δ.Ε.Π. ως προς την ολοκλήρωσή της) με 
τα εξής χαρακτηριστικά: 

• Ο Υποψήφιος Διδάκτορας είναι ο βασικός συγγραφέ¬ 
ας, όπως τεκμηριώνεται από τη σειρά των συγγραφέων 
ή/και από σχετική έκθεση του Επιβλέποντος μέλους ΔΕΠ. 

■ Το περιεχόμενο είναι άμεσα σχετιζόμενο με τη Δι¬ 
ατριβή. 

•Το περιεχόμενο χαρακτηρίζεται από πρωτοτυπία και 
συνιστά σημαντική επιστημονική συνεισφορά. 

• Οι δημοσιεύσεις έχουν γίνει στα καλύτερα περιοδικά του 
χώρου ή σε αντίστοιχα συνέδρια εξαιρετικής ποιότητας. 

Σε περίπτωση αρνητικής Εισήγησης της τριμελούς 
Συμβουλευτικής Επιτροπής, ο Υποψήφιος Διδάκτορας 
έχει δικαίωμα να επανέλθει άπαξ με νέα μορφή Διατρι¬ 
βής το αργότερο σε έξι μήνες. 

Το περιεχόμενο της Διατριβής μπορεί να έχει παρεκ¬ 
κλίσεις από το σχέδιο που περιλαμβάνεται στην Πρότα¬ 
ση Διδακτορικής Διατριβήςτου Υποψηφίου Διδάκτορα, 

αλλά πρέπει να αντιστοιχεί σε ανάλογης επιστημονικής 
σημασίας και έκτασης έργο. 

Ο Υποψήφιος Διδάκτορας υποστηρίζει τη Διδακτορική 
του Διατριβή, σε καθορισμένη ημερομηνία, ενώπιον της 
επταμελούς Εξεταστικής Επιτροπής σε ανοικτή ακρόαση. 
Προηγουμένως, θα πρέπει να έχει συνεννοηθεί με τα 
μέλη της επταμελούς Εξεταστικής Επιτροπής και να έχει 
διανείμει τα σχετικά αντίτυπα τουλάχιστον τρεις εβδομά¬ 
δες πριν την ημερομηνία υποστήριξης της Διατριβής του. 
Η υποστήριξη λαμβάνει χώρα εντός τριών μηνών από 
την ημερομηνία ορισμού της Εξεταστικής Επιτροπής. Με 
ευθύνη του επιβλέποντα κοινοποιείται σε εύλογο χρο¬ 
νικό διάστημα μέσω ηλεκτρονικού ταχυδρομείου στα 
μέλη του Τμήματος ο τόπος και ο χρόνος υποστήριξης. 

Η διαδικασία της δημόσιας υποστήριξης προϋποθέ¬ 
τει τη φυσική παρουσία των τεσσάρων (4) τουλάχιστον 
μελών της Επταμελούς Εξεταστικής Επιτροπής, ενώ τα 
λοιπά μέλη μπορούν να συμμετέχουν και μέσω τηλεδι¬ 
άσκεψης (παρ. 3, άρθρ. 41, ν. 4485/2017). 

Ο υποψήφιος παρουσιάζει τα ερευνητικά του αποτελέ¬ 
σματα εντός πενήντα λεπτών και κατόπιν δέχεται ερωτή¬ 
σεις πρώτα από τα μέλη της Επταμελούς Εξεταστικής Επι¬ 
τροπής και μετά από τους υπόλοιπους παριστάμενους. 

Στη συνέχεια, η εξεταστική επιτροπή συνεδριάζει χω¬ 
ρίς την παρουσία τρίτων, κρίνει την εργασία ως προς 
την ποιότητα, την πληρότητα, την πρωτότυπη σκέψη 
και τη συμβολή της στην επιστήμη και με βάση αυτά τα 
κριτήρια την εγκρίνει με πλειοψηφία τουλάχιστον πέντε 
(5) μελών (άρθρο 41, παρ. 3 του ν. 4485/2017) και αξιο¬ 
λογεί τη Διδακτορική Διατριβή με τους βαθμούς ΚΑΛΩΣ, 
ΛΙΑΝ ΚΑΛΩΣ ή ΑΡΙΣΤΑ. Για την απόφασή της η Επιτροπή 
συντάσσει Πρακτικό Αξιολόγησης. 

Σε περίπτωση κατά την οποία το πρακτικό φέρει 
υπογραφές τεσσάρων μελών της Επταμελούς Επιτρο¬ 
πής, και πέμπτο μέλος έχει υπογράψει την Εισηγητική 
Έκθεση, ο τίτλος θεωρείται ότι έχει χορηγηθεί εγκύρως 
(ν. 4186/2013, άρθρο 39, παρ. 18). 

Εάν κριθεί ότι η Διατριβή χρήζει περιορισμένων σε έκτα¬ 
ση διορθώσεων ή προσθηκών η Εξεταστική Επιτροπή μπο¬ 
ρεί να ζητήσει από τον υποψήφιο τις απαραίτητες αλλαγές 
εντός τακτής προθεσμίας. Αν η προθεσμία παρέλθει χωρίς 
ο υποψήφιος να έχει συμμορφωθεί με όλες τις απαιτήσεις 
της Εξεταστικής Επιτροπής θεωρείται ότι η Διατριβή έχει 
απορριφθεί. Η Εξεταστική Επιτροπή μπορεί να εξουσιοδο¬ 
τήσει τον επιβλέποντα να ελέγξει την υλοποίηση από τον 
υποψήφιο των προτεινόμενων διορθώσεων ή προσθηκών 
εντός της παραπάνω τακτής προθεσμίας. 

Σε περίπτωση αρνητικής κρίσης της Εξεταστικής 
Επιτροπής ο Υποψήφιος Διδάκτορας έχει δικαίωμα να 
επανέλθει προς εξέταση σε διάστημα που καθορίζει 
η Επταμελής Εξεταστική Επιτροπή (και δεν πρέπει να 
υπερβαίνει το ένα έτος) για δεύτερη και τελευταία φορά. 

Άρθρο 10 

Αναγόρευση - Καθομολόγηση Διδακτόρων 

Το πρακτικό της Επταμελούς Εξεταστικής Επιτροπής 
(Ε.Ε.) διαβιβάζεται στη Γραμματεία τουΤμήματος, υπογε¬ 
γραμμένο από τα μέλη της, σύμφωνα με τα αναφερόμε- 
να στο άρθρο 9. Ενώπιον της Συνέλευσης του Τμήματος, 


ακολουθείται η διαδικασία αναγόρευσης του υποψηφίου 
σε Διδάκτορα. 

Πριν την αναγόρευσή του, ο διδάκτορας οφείλει να 
καταθέσει τα ακόλουθα: 

- Αίτηση για αναγόρευση-καθομολόγηση στη Γραμ¬ 
ματεία του Τ μήματος. 

- Αντίγραφο διατριβής στο Ψηφιακό Αποθετήριο «ΠΕΡ¬ 
ΓΑΜΟΣ». 

-Αντίγραφο διατριβής στο Εθνικό ΚέντροΤεκμηρίωσης. 

Συγκεκριμένα: 

(α) Η Γραμματεία τουΤμήματος καταχωρεί τα απαιτού- 
μενα από το Εθνικό Κέντρο Τεκμηρίωσης, στοιχεία του 
Διδάκτορα στη σχετική ηλεκτρονική εφαρμογή (ιστότο- 
πος: Γιΐΐρ5://ρΓιάηη5.θΙ<ΐ.9ΐ'), σύμφωνα μετά αναφερόμενα 
στο «Σύστημα Διαχείρισης και Ηλεκτρονικής Κατάθεσης 
Διατριβών του Εθνικού Αρχείου Διδακτορικών Διατρι¬ 
βών» (Ε.Α.Δ.Δ.), 

(β) ο Διδάκτορας, αφού λάβει σχετικό ηλεκτρονικό 
μήνυμα στη διεύθυνση ηλεκτρονικού ταχυδρομείου 
που έχει δηλώσει, είναι υπεύθυνος για την καταχώρηση 
των απαιτούμενων από το Εθνικό ΚέντροΤεκμηρίωσης 
αρχείων/δικαιολογητικών, στη σχετική ηλεκτρονική 
εφαρμογή (ιστότοπος: Ηΐΐρ5://ρΓιάιη5.θΚΐ.9ΐ'), σύμφωνα 
με τα αναφερόμενα στο Σύστημα Διαχείρισης και Ηλε¬ 
κτρονικής Κατάθεσης Διατριβών του Εθνικού Αρχείου 
Διδακτορικών Διατριβών (Ε.Α.Δ.Δ.). 

Η η μερομηνία για την ορκωμοσία των νέων Διδακτό¬ 
ρων και η τελετή απονομής των Διδακτορικών Διπλω¬ 
μάτων ορίζεται από τη Συνέλευση. Η αναγόρευση των 
υποψηφίων διδακτόρων σε διδάκτορες του Τμήματος 
γίνεται από τη Συνέλευση σε δημόσια συνεδρίασή της. 
Η καθομολόγηση του/της Διδάκτορα πραγματοποιείται 
από τον/την παριστάμενο/η Πρόεδρο του Τμήματος ως 
εκπρόσωπο του Πρύτανη και υπογράφεται το σχετικό 
πρωτόκολλο Καθομολόγησης. 

Άρθρο 11 

Πνευματικά δικαιώματα 

Η έρευνα, που πραγματοποιείται στο πλαίσιο της διδακτο¬ 
ρικής διατριβής, αποβλέπει πρωτίστως στην εκπαίδευση 
του υποψήφιου διδάκτορα και στην απόκτηση ερευνητικής 
εμπειρίας που απαιτείται για την απονομή του διδακτορικού 
τίτλου, καθώς και για την περαιτέρω σταδιοδρομία του. 

Η εκπόνηση διδακτορικής διατριβής, λόγω της φύ¬ 
σης της, μπορεί να εντάσσεται σε συνεχόμενες και πολ¬ 
λές φορές μακροχρόνιες έρευνες που διεξάγονται από 
ερευνητικές μονάδες και επιστημονικούς υπευθύνους σε 
συγκεκριμένο τομέα της επιστήμης, συχνά στο πλαίσιο 
ερευνητικών προγραμμάτων. 

Ο συγγραφέας της διδακτορικής διατριβής είναι ο 
δικαιούχος του περιουσιακού και ηθικού δικαιώματος 
πνευματικής ιδιοκτησίας, του περιεχομένου της διατρι¬ 
βής του, σύμφωνα με το ν. 2121/1993, όπως ισχύει. 

Τα δικαιώματα βιομηχανικής ιδιοκτησίας (π.χ. εφευρέ¬ 
σεις), που ενδεχομένως προκύψουν από τα αποτελέσματα 
της έρευνας της διδακτορικής διατριβής, ανήκουν τόσο 
στον διδάκτορα όσο και στον επιβλέποντα καθηγητή ή 
και σε άλλους ερευνητές που μετέχουν στην ερευνητική 
ομάδα, σύμφωνα με την ισχύουσα νομοθεσία. Δικαιώματα 

διανοητικής ιδιοκτησίας που προκύπτουν μετά το πέρας 
της Δ.Δ. λόγω της συνέχισης της αντίστοιχης έρευνας στο 
εργαστήριο ανήκουν αποκλειστικά στον επιστημονικό 
υπεύθυνο αυτής της φάσης της έρευνας ή και σε άλλους 
ερευνητές. Για τα θέματα αυτά μπορεί να υπογράφει σύμβα¬ 
ση μεταξύ των μερών σε οποιοδήποτε στάδιο της έρευνας. 

Άρθρο 12 

Διαγραφή υποψηφίων διδακτόρων 

Η Συνέλευση του Τμήματος Πληροφορικής και Τη¬ 
λεπικοινωνιών, μετά την εισήγηση κατά πλειοψηφία 
της Τριμελούς Συμβουλευτικής Επιτροπής, δύναται να 
αποφασίσει τη διαγραφή υποψηφίων διδακτόρων εάν 
συντρέχουν λόγοι όπως ένας εκ των παρακάτω: 

- δεν ανανεώσουν την ετήσια εγγραφή τους, 

- δεν ολοκλήρωσαν στο προβλεπόμενο χρονικό δι¬ 
άστημα την Πρόταση Διδακτορικής Διατριβής του άρ¬ 
θρου 8 του παρόντος κανονισμού ή αυτή απορρίφθηκε, 

- η πρόοδός τους κρίνεται ανεπαρκής ή στάσιμη, όπως 
τεκμαίρεται από την ετήσια έκθεση προόδου του άρ¬ 
θρου 7 του παρόντος κανονισμού, 

- έχουν αναιτιολόγητα διακόψει το έργο της εκπόνησης 
της Διατριβής, 

- δεν υποβάλλουν ετήσια αναλυτικά υπομνήματα σχε¬ 
τικά με την πρόοδο της Διατριβής τους, 

- υπερβούν τη μέγιστη χρονική διάρκεια εκπόνησης 
Διδακτορικής Διατριβής, όπως ορίζεται στον παρόντα 
κανονισμό, 

- έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά Όργανα του Ε.Κ.Π.Α., 

-έχουν υποπέσει στο παράπτωμα της λογοκλοπής ή σε 
παράπτωμα που εμπίπτει στο δίκαιο περί πνευματικής 
ιδιοκτησίας (ν. 2121/1993), 

- αυτοδίκαια κατόπιν αιτήσεως των υποψηφίων διδα¬ 
κτόρων. 

Άρθρο 13 

Εκπόνηση Διδακτορικής Διατριβής 

με συνεπίβλεψη 

Το Τμήμα Πληροφορικής και Τηλεπικοινωνιών του 
Ε.Κ.Π.Α. μπορεί να συνεργάζεται με ερευνητικά κέντρα και 
ινστιτούτα της ημεδαπής για την εκπόνηση Διδακτορικής 
Διατριβής με συνεπίβλεψη, εφόσον πληρούνται οι προϋπο¬ 
θέσεις που προβλέπει το άρθρο 43, παρ. 3 του ν. 4485/2017. 

Με απόφαση του Υπουργού Παιδείας, Έρευνας και 
Θρησκευμάτων, που δημοσιεύεται στην Εφημερίδα της 
Κυβερνήσεως καθορίζεται κάθε θέμα σχετικά με την εκ¬ 
πόνηση διδακτορικών διατριβών με αναγνωρισμένα ως 
ομοταγή ιδρύματα ή ερευνητικά κέντρα και ινστιτούτα 
της αλλοδαπής (παρ. 3, άρθρ. 43, ν. 4485/2017). 

Ανεξαρτήτως της πιθανής σχέσης των Υποψηφίων Δι¬ 
δακτόρων με άλλους ερευνητικούς οργανισμούς της ημε¬ 
δαπής ή της αλλοδαπής και της αντίστοιχης αναφοράς σε 
αυτούς στις δημοσιεύσεις τους, κάθε Υποψήφιος Διδάκτο¬ 
ρας υποχρεούται να δηλώνει ως ερευνητική διεύθυνση 
(ΒίίίΙίθΐίοη): «Τμήμα Πληροφορικής και Τηλεπικοινωνιών 
του Εθνικού και Καποδιστριακού Πανεπιστημίου Αθηνών» 
(«ΌθρΒΠττίθηΐ οί ΙηΓοπτίθΐο 3ηά ΤθΙθεοιηιηυηίςΒΐίοηί, 
ΝβΐίοηθΙ 3ηά Κ3ροάί5ΐπ3η υηίνθΓ5ίΐγοί ΑϊΓιθπ 5») και την 


ηλεκτρονική διεύθυνση στον τομέα (άοιπΒίη) Τμήματος 
«@άί.υο3·9Γ» σε όλες τις δημοσιεύσεις (σε περιοδικά, συ¬ 
νέδρια, κεφάλαια βιβλίων, κ.ά.) που προκύπτουν από τη 
Διδακτορική του Διατριβή. 

Οι υποψήφιοι διδάκτορες με συνεπίβλεψη υπόκεινται 
στον κανονισμό του Προγράμματος Διδακτορικών Σπου¬ 
δών του Τμή ματος. 

Άρθρο 14 

Μεταβατικές διατάξεις 

Οι διατάξεις του ν. 4485/2017 εφαρμόζονται και για 
τους/τις Υ.Δ. που έχουν γίνει δεκτοί/ές πριν από την έναρ¬ 
ξη ισχύος του, εφόσον δεν έχει οριστεί, κατά την έναρξη 
της ισχύος του, η επταμελής εξεταστική επιτροπή του άρ¬ 
θρου 41 του Νόμου (άρθρο 85, παρ. 5 του ν. 4485/2017). 
Η ελάχιστη και μέγιστη χρονική διάρκεια εκπόνησης της 
Διατριβής ορίζεται στα 3 και 6 χρόνια αντίστοιχα από 
την ημερομηνία ορισμού τηςΤριμελούς Συμβουλευτικής 
Επιτροπής κατ' αναλογία με τα οριζόμενα στο άρθρο 7 
του παρόντος κανονισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2018 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. απόφ. 626 (2) 

Έγκριση του Κανονισμού Διδακτορικών Σπου¬ 
δών τουΤμήματος Μαθηματικών του Εθνικού και 
Καποδιστριακού Πανεπιστημίου Αθηνών. 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚ ΑΊ 14). 

2. Την υπ' αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων. 

3. Την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ ΑΊ 48). 

4. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων» (ΦΕΚ ΑΊ 95), 
όπως τροποποιήθηκαν και ισχύουν. 

5. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροπο¬ 
ποιήθηκαν και ισχύουν. 

6. Το π.δ. 85/31-5-2013 (ΦΕΚ ΑΊ 24) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών». 

8. Την απόφαση της Συγκλήτου του Ε.Κ.Π.Α. (11 η συ¬ 
νεδρία 28-2-2018). 

9. Το απόσπασμα πρακτικών της Συνέλευσης του 
Τμήματος Μαθηματικών του Ε.Κ.Π.Α. (συνεδρίαση 
19-12-2017). 

10. Το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την έγκριση του Κανονισμού Διδακτορικών Σπουδών 
του Τμήματος Μαθηματικών του Εθνικού και Καποδι- 
στριακού Πανεπιστημίου Αθηνών ως ακολούθως: 

Άρθρο 1 

ΓΕΝΙΚΕΣ ΑΡΧΕΣ 

Οι Διδακτορικές Σπουδές του Τμήματος Μαθηματι¬ 
κών του Εθνικού και Καποδιστριακού Πανεπιστημίου 
Αθηνών οργανώνονται και λειτουργούν σύμφωνα με 
τις διατάξεις του ν. 4485/2017 και του εν γένει θεσμικού 
πλαισίου, όπως κάθε φορά ισχύει. Αποσκοπούν στην 
προαγωγή της πρωτότυπης επιστημονικής έρευνας και 
οδηγούν στην απόκτηση Διδακτορικού Διπλώματος, το 
οποίο πιστοποιεί την εκπόνηση πρωτότυπης επιστημο¬ 
νικής έρευνας και την ουσιαστική συνεισφορά του/της 
κατόχου του στην εξέλιξη της γνώσης στον αντίστοιχο 
επιστημονικό κλάδο. 

Άρθρο 2 

ΔΙΚΑΙΩΜΑ ΥΠΟΒΟΛΗΣ ΑΙΤΗΣΗΣ ΓΙΑ ΕΚΠΟΝΗΣΗ 

ΔΙΔΑΚΤΟΡΙΚΗΣ ΔΙΑΤΡΙΒΗΣ 
Δικαίωμα υποβολής αίτησης για εκπόνηση διδα¬ 
κτορικής διατριβής έχει ο/η κάτοχος Διπλώματος Με¬ 
ταπτυχιακών Σπουδών (Δ.Μ.Σ.) Α.Ε.Ι. της ημεδαπής, ή 
αναγνωρισμένου ως ισότιμου της αλλοδαπής, ή ενιαίου 
και αδιάσπαστου τίτλου σπουδών μεταπτυχιακού επιπέ¬ 
δου του άρθρ. 46, ν. 4485/2017. 

Σε εξαιρετικές περιπτώσεις που προβλέπονται στην 
παρ. 5 του άρθρ. 4 του παρόντος κανονισμού, γίνεται 
αιτιολογημένα δεκτός ως υποψήφιος διδάκτορας και 
μη κάτοχος Δ.Μ.Σ. 

Άρθρο 3 

ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΗΣ ΓΙΑ 

ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 
Οι ενδιαφερόμενοι μπορούν να υποβάλουν αίτηση για 
εκπόνηση διδακτορικής διατριβής στη Γραμματεία του 
Τμήματος κατά τη διάρκεια κάθε ακαδημαϊκού έτους 
και ειδικότερα τον Σεπτέμβριο και τον Μάρτιο, σε συ¬ 
γκεκριμένες ημερομηνίες που ανακοινώνονται από τη 
Γραμματεία. 

Άρθρο 4 

ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 

Τα απαιτούμενα δικαιολογητικά είναι: 

1. Αίτηση εκπόνησης διδακτορικής διατριβής όπου 
αναγράφονται: 
ί. ο προτεινόμενος τίτλος, 

ίί. τεκμηριωμένη επιστημονική πρόταση και προσχέδιο 
διδακτορικής διατριβής (αδρή περιγραφή της επιστημονικής 
περιοχής στην οποία θα εκπονηθεί η διδακτορική διατριβή, 
μετά από συνεννόηση με τον προτεινόμενο επιβλέποντα), 
ίϋ. η προτεινόμενη γλώσσα εκπόνησης, η οποία μπορεί 
να είναι η ελληνική ή η αγγλική, 
ίν. ο προτεινόμενος ως επιβλέπων της διδακτορικής 
διατριβής. 


Σύμφωνα με τα οριζόμενα στο άρθρ. 39, ν. 4485/2017, 
δικαίωμα επίβλεψης διδακτορικών διατριβών έχουν τα 
μέλη Δ.Ε.Π. Α' βαθμίδας, αναπληρωτή και επίκουρου του 
οικείου, ή άλλου Α.Ε.Ι., ή ερευνητές Α', Β', ή Γ' βαθμίδας 
από Ερευνητικά Κέντρα του άρθρ. 13Α, ν. 4310/2014, 
συμπεριλαμβανομένων των Ερευνητικών Κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών. 

2. Αναλυτικό Βιογραφικό Σημείωμα. 

3. Αντίγραφο πτυχίου Α.Ε.Ι. της ημεδαπής, ή της αλλο¬ 
δαπής αναγνωρισμένο από τον ΔΟΑΤΑΠ. 

4. Φωτοτυπία αστυνομικού δελτίου ταυτότητας, ή άλ¬ 
λου ισοδύναμου πιστοποιητικού ταυτοπροσωπίας. 

5. Αντίγραφο Διπλώματος Μεταπτυχιακών Σπουδών 
Α.Ε.Ι. της ημεδαπής, ή αναγνωρισμένου από τον ΔΟΑΤΑΠ 
ως ισότιμου της αλλοδαπής, ή ενιαίου και αδιάσπαστου 
τίτλου σπουδών μεταπτυχιακού επιπέδου του άρθρ. 46, 
ν. 4485/2017. 

Σε εξαιρετικές περιπτώσεις, που κρίνονται από την 
αρμόδια τριμελή επιτροπή, ή/και τη Συνέλευση του 
Τμήματος, μπορούν να γίνονται δεκτοί υποψήφιοι που 
δεν κατέχουν Δ.Μ.Σ. Στις περιπτώσεις αυτές ο αϊτών θα 
πρέπει να κατέχει πτυχίο Α.Ε.Ι. της ημεδαπής, ή της αλ¬ 
λοδαπής (αναγνωρισμένο από τον ΔΟΑΤΑΠ). Η αρμό¬ 
δια τριμελής επιτροπή θα καλεί τον υποψήφιο σε συνέ¬ 
ντευξη με δυνατότητα παραπομπής του σε γραπτές, ή 
προφορικές, εξετάσεις, προκειμένου να διαπιστωθεί η 
γενικότερη μαθηματική κατάρτισή του. Για την απόφασή 
της, η αρμόδια τριμελής επιτροπή θα συνεκτιμάτη συ¬ 
νάφεια και το βαθμό του πτυχίου, την ενδεχόμενη παρα¬ 
κολούθηση μεταπτυχιακών μαθημάτων, ή εξειδικευμέ- 
νων σεμιναρίων, τυχόν δημοσιεύσεις κ.λπ. Αξιολογώντας 
τα ακαδημαϊκά προσόντα του υποψηφίου, η επιτροπή 
μπορεί να επιτρέψει στον υποψήφιο να λάβει μέρος στις 
Γενικές Εξετάσεις Υποψηφίων Διδακτόρων (Γ.Ε.Υ.Δ.), ή να 
απορρίψει την αίτησή του. Στην περίπτωση που γίνεται 
δεκτός με αυτή τη διαδικασία, ο Υ.Δ. υποχρεούται να 
περατώσει οργανωμένο κύκλο μαθημάτων που ορίζε¬ 
ται από τη Συνέλευση του Τμήματος Μαθηματικών στο 
πλαίσιο του Π.Μ.Σ. Ο χρόνος παρακολούθησης κύκλου 
υποχρεωτικών μαθημάτων υπολογίζεται στον ελάχιστο 
χρόνο για την απόκτηση διδακτορικού διπλώματος. 

6. Ενυπόγραφη δήλωση του προτεινόμενου επιβλέπο- 
ντα με την οποία να αποδέχεται να επιβλέψει τη διδα¬ 
κτορική διατριβή του αιτούντος, εφόσον αυτός καταστεί 
Υποψήφιος Διδάκτωρ (ΥΔ). 

7. Τυχόν δημοσιεύσεις. 

Άρθρο 5 

ΣΥΝΤΟΝΙΣΤΙΚΗ ΕΠΙΤΡΟΠΗ 

ΔΙΔΑΚΤΟΡΙΚΩΝ ΣΠΟΥΔΩΝ 

Για την εύρυθμη λειτουργία και οργάνωση των Διδα¬ 
κτορικών Σπουδών, η Συνέλευση του Τμήματος Μαθη¬ 
ματικών ορίζει Συντονιστική Επιτροπή Διδακτορικών 
Σπουδών (Σ.Ε.Δ.Σ.) για διετή θητεία. 

Η Σ.Ε.Δ.Σ. είναι 6-μελής και απαρτίζεται από τον Δι¬ 
ευθυντή του Π.Μ.Σ. «Μαθηματικά», ο οποίος ορίζεται 
ως Πρόεδρος της Σ.Ε.Δ.Σ., και από πέντε (5) μέλη Δ.Ε.Π. 
του Τμήματος, ως εξής: δύο (2) μέλη Δ.Ε.Π. με γνωστικό 
αντικείμενο που εντάσσεται στην κατεύθυνση «Οεωρη- 

τικά Μαθηματικά» του Π.Μ.Σ. «Μαθηματικά» {ένα (1) έκτων 
οποίων από την περιοχή της Μαθηματικής Ανάλυσης και 
ένα (1) από την περιοχή της Άλγεβρας ή της Γεωμετρίας}, 
ένα (1) μέλος Δ.Ε.Π. με γνωστικό αντικείμενο που εντάσ¬ 
σεται στην κατεύθυνση Εφαρμοσμένα Μαθηματικά του 
Π.Μ.Σ. «Μαθηματικά», ένα (1) μέλος Δ.Ε.Π. με γνωστικό 
αντικείμενο που εντάσσεται στην κατεύθυνση Στατιστική 
και Επιχειρησιακή Έρευνα του Π.Μ.Σ. «Μαθηματικά» και ένα 
(1) μέλος Δ.Ε.Π. του Τομέα Διδακτικής των Μαθηματικών. 

Η Σ.Ε.Δ.Σ. είναι αρμόδια για την παρακολούθηση και 
τον συντονισμό της λειτουργίας των Διδακτορικών 
Σπουδών και εισηγείται στη Συνέλευση του Τμήματος για 
όλα τα θέματα που αφορούν τις Διδακτορικές Σπουδές. 

Άρθρο 6 

ΔΙΑΔΙΚΑΣΙΑ ΕΠΙΛΟΓΗΣ ΥΠΟΨΗΦΙΩΝ 

ΔΙΔΑΚΤΟΡΩΝ 

1. Η Συνέλευση κατηγοριοποιεί τις αιτήσεις με βάση 
τη συνάφεια του ερευνητικού αντικειμένου, και ορίζει 
μια τριμελή επιτροπή, που αποτελείται από μέλη Δ.Ε.Π. 
του Τμήματος Μαθηματικών, ανά κατηγορία αιτήσεων 
στις περιοχές: 

• Άλγεβρα 

• Ανάλυση 

• Γεωμετρία 

• Διδακτική των Μαθηματικών 

• Επιχειρησιακή Έρευνα 

• Εφαρμοσμένη Ανάλυση και Διαφορικές Εξισώσεις 

• Ιστορία των Μαθηματικών και Φιλοσοφία των Μα¬ 
θηματικών 

• Λογική και Αλγόριθμοι 

• Πιθανότητες 

• Στατιστική 

• Υπολογιστικά Μαθηματικά 

2. Κάθε τριμελής επιτροπή εξετάζει τις αντίστοιχες αι¬ 
τήσεις και τα συνυποβαλλόμενα έγγραφα και καλείτους 
υποψηφίους σε συνεντεύξεις και στις Γ.Ε.Υ.Δ. 

Οι Γ.Ε.Υ.Δ. διεξάγονται δύο φορές τον χρόνο, Μάιο και 
Νοέμβριο. Είναι γραπτές -και αν η επιτροπή που τις διε¬ 
νεργεί το κρίνει - και προφορικές. 

Η εξεταστέα ύλη για κάθε περιοχή των Γ.Ε.Υ.Δ. ορίζεται 
από τη Συνέλευση του Τμήματος και ανακοινώνεται τον 
Ιούλιο κάθε έτους, για το επόμενο ακαδημαϊκό έτος. 

Μετά τη διεξαγωγή των Γ.Ε.Υ.Δ. οι τριμελείς εξεταστικές 
επιτροπές καταθέτουν τα θέματα των εξετάσεων στη 
Γραμματεία. Πρόσβαση στο αρχείο θεμάτων έχουν μόνο 
τα μέλη Δ.Ε.Π. του Τμήματος Μαθηματικών. 

Κάθε υποψήφιος μπορεί να πάρει μέρος στις Γ.Ε.Υ.Δ. 
το πολύ δύο φορές. 

3. Κατόπιν, κάθε τριμελής επιτροπή υποβάλλει, εντός 
διαστήματος τριών (3) εβδομάδων από την ολοκλήρωση 
των Γ.Ε.Υ.Δ., αναλυτικό υπόμνημα στη Συνέλευση, στο 
οποίο αναγράφονται οι λόγοι για τους οποίους κάθε υπο¬ 
ψήφιος πρέπει, ή δεν πρέπει, να γίνει δεκτός. Η Συνέλευ¬ 
ση, αφού λάβει και τη γνώμη του προτεινόμενου από την 
επιτροπή επιβλέποντος, τη συνεκτιμά με το υπόμνημα 
της επιτροπής και εγκρίνει, ή απορρίπτει αιτιολογημένα, 
την αίτηση κάθε υποψηφίου. 

4. Η απόφαση της Συνέλευσης με την οποία γίνονται 
δεκτοί οι ΥΔ, περιλαμβάνει για καθέναν από αυτούς: 


ί. τον επιβλέποντα της διδακτορικής διατριβής, 
ϋ. τα δύο (2) επιπλέον μέλη της τριμελούς συμβου¬ 
λευτικής επιτροπής, που πλαισιώνει και υποστηρίζει την 
εκπόνηση και τη συγγραφή της διδακτορικής διατριβής, 
μι. τον τίτλο της διδακτορικής διατριβής, 
ίν. τη γλώσσα συγγραφής της διδακτορικής διατριβής. 

5. Μετά την εγγραφή των Υ.Δ. και τον ορισμό των 
τριμελών συμβουλευτικών επιτροπών, τα ονόματα των 
ΥΔ, των επιβλεπόντων, των μελών της συμβουλευτικής 
επιτροπής, οι τίτλοι των εκπονούμενων διδακτορικών 
διατριβών και σύντομη περίληψη αυτών αναρτώνται 
στον διαδικτυακό τόπο του Τμήματος στην ελληνική και 
την αγγλική γλώσσα (παρ. 4, άρθρ. 39, ν. 4485/2017). 

Άρθρο 7 

ΕΠΙΒΛΕΨΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Σύμφωνα μετά οριζόμενα στο άρθρ. 39, ν. 4485/2017, 
δικαίωμα επίβλεψης διδακτορικών διατριβών έχουν τα 
μέλη Δ.Ε.Π. Α' βαθμίδας, αναπληρωτή και επίκουρου του 
οικείου, ή άλλου Α.Ε.Ι., ή ερευνητές Α', Β', ή Γ' βαθμίδας 
από Ερευνητικά Κέντρα του άρθρ. 13Α, ν. 4310/2014, 
συμπεριλαμβανομένων των Ερευνητικών Κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδη μίας Αθηνών, ή ως διαφορετικά ορί¬ 
ζεται από το ισχύον εκάστοτε νομοθετικό πλαίσιο. 

Ο μέγιστος αριθμός Υ.Δ. ανά επιβλέποντα είναι πέντε (5). 

2. Η Συνέλευση αναθέτει στον/στην προτεινόμενο/η 
επιβλέποντα/ουσα, σύμφωνα με την παρ. 3 του άρθρ. 38 
του ν. 4485/2017, την επίβλεψη της διδακτορικής διατρι¬ 
βής και ορίζει Τριμελή Συμβουλευτική Επιτροπή, με αρ¬ 
μοδιότητα να πλαισιώνει και να υποστηρίζει την εκπόνη¬ 
ση και συγγραφή της. Στην επιτροπή μετέχουν ως μέλη, 
ο επιβλέπων και δύο ακόμη μέλη Δ.Ε.Π. Α' βαθμίδας, 
Αναπληρωτή και Επίκουρου από το οικείο ή άλλο Α.Ε.Ι. 
ή καθηγητές/τριες αναγνωρισμένων ως ομοταγών ιδρυ¬ 
μάτων της αλλοδαπής, οι οποίοι είναι κάτοχοι διδακτο¬ 
ρικού διπλώματος, ή ερευνητές/τριεςτων βαθμιδών Α', 
Β' ή Γ' από Ερευνητικά Κέντρα του άρ.13Α, ν. 4310/2014, 
συμπεριλαμβανομένων των Ερευνητικών Κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, ή από αναγνωρισμέ¬ 
να ερευνητικά κέντρα, ή ινστιτούτα της αλλοδαπής και 
έχουν το ίδιο, ή συναφές, γνωστικό αντικείμενο με την 
υπό κρίση διδακτορική διατριβή. 

3. Στην τριμελή συμβουλευτική επιτροπή μετέχει του¬ 
λάχιστον ένα μέλος Δ.Ε.Π. του Τμήματος Μαθηματικών 
του Ε.Κ.Π.Α.. 

4. Αν για οποιονδήποτε λόγο ο επιβλέπων εκλείψει, ή 
διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα (πέραν του έτους), η Συ¬ 
νέλευση αναθέτει την επίβλεψη: 

ί. σε άλλον, ύστερα από αίτηση του Υ.Δ. και σύμφωνη 
γνώμη του προτεινόμενου επιβλέποντος, ή 
Μ. σε ένα από τα άλλα δυο μέλη της τριμελούς συμ¬ 
βουλευτικής επιτροπής, ακόμη και καθ' υπέρβαση του 
μέγιστου αριθμού Υ.Δ. ανά επιβλέποντα. 

5. Αν ο αρχικός επιβλέπων μετακινηθεί σε άλλο ΑΕΙ, ή 
Τμήμα ΑΕΙ, ή συνταξιοδοτηθεί, συνεχίζει να τελεί χρέη 
επιβλέποντος των διδακτορικών διατριβών που έχει 

αναλάβει και ο τίτλος απονέμεται από το Τμήμα Μα¬ 
θηματικών του Ε.Κ.Π.Α., όπου ξεκίνησε η εκπόνηση της 
διδακτορικής διατριβής (παρ. 3, άρθρ. 39, ν. 4485/2017). 

6. Η τελική αξιολόγηση και κρίση της διδακτορικής δι¬ 
ατριβής, γίνεται από την επταμελή εξεταστική επιτροπή. 

Η επταμελής επιτροπή αποτελείται από τον επιβλέπο- 
ντα, τα άλλα δυο μέλη της τριμελούς συμβουλευτικής επι¬ 
τροπής και τέσσερα (4) επιπλέον μέλη που μπορεί να είναι: 

ί. μέλη Δ.Ε.Π. Α' βαθμίδας, αναπληρωτή και επίκουρου 
του οικείου, ή άλλου, ΑΕΙ, 

Μ. καθηγητές (κάτοχοι διδακτορικού διπλώματος) ανα¬ 
γνωρισμένων ως ομοταγών ιδρυμάτων της αλλοδαπής, 

Μι. ερευνητές Α', Β', ή Γ' βαθμίδας ερευνητικών κέ¬ 
ντρων και ιδρυμάτων, και που έχουν το ίδιο, ή συναφές, 
γνωστικό αντικείμενο με την υπό κρίση διδακτορική 
διατριβή (παρ. 2, άρθρ. 40, ν. 4485/2017). 

Σε περίπτωση που την περίοδο της υποστήριξης της 
διδακτορικής διατριβής, μέλη της τριμελούς επιτροπής 
έχουν συνταξιοδοτηθεί, με απόφαση της Συνέλευσης 
αντικαθίστανται με ισάριθμα μέλη. Οι αντικαθιστάμενοι 
μπορούν να παρίστανται στην υποστήριξη της διδακτο¬ 
ρικής διατριβής και τη συνεδρίαση της επταμελούς εξε¬ 
ταστικής επιτροπής χωρίς δικαίωμα ψήφου (παρ. 2 και 3, 
άρθρ. 40, ν. 4485/2017). Η ανωτέρω διάταξη ισχύει και 
για τους ομότιμους καθηγητές που είναι μέλη τριμελούς 
συμβουλευτικής επιτροπής. 

Άρθρο 8 

ΧΡΟΝΙΚΗ ΔΙΑΡΚΕΙΑ ΕΚΠΟΝΗΣΗΣ 
ΔΙΔΑΚΤΟΡΙΚΗΣ ΔΙΑΤΡΙΒΗΣ - ΥΠΟΧΡΕΩΣΕΙΣ 
ΚΑΙ ΔΙΚΑΙΩΜΑΤΑ ΥΠΟΨΗΦΙΟΥ ΔΙΔΑΚΤΟΡΑ 

1. Η χρονική διάρκεια για την απόκτηση διδακτορικού 
διπλώματος είναι τουλάχιστον τρία (3) και το πολύ έξι (6) 
πλήρη ημερολογιακά έτη από την ημερομηνία ορισμού 
της τριμελούς συμβουλευτικής επιτροπής. 

2. Για τους Υ.Δ. που γίνονται δεκτοί κατ' εξαίρεση χωρίς 
να είναι κάτοχοι Δ.Μ.Σ., σύμφωνα με το άρθρ. 4, παρ. 5, 
το ελάχιστο χρονικό όριο για την απόκτηση του διδακτο¬ 
ρικού διπλώματος είναι τρία (3) πλήρη ημερολογιακά έτη 
από τον ορισμό της τριμελούς συμβουλευτικής επιτρο¬ 
πής. Ο χρόνος παρακολούθησης κύκλου υποχρεωτικών 
μαθημάτωντου άρθρ. 4, παρ. 5, υπολογίζεται στον ελάχι¬ 
στο χρόνο για την απόκτηση διδακτορικού διπλώματος. 

3. Κάθε Υ.Δ. μπορεί κατά τη διάρκεια των σπουδών του στο 
Διδακτορικό Πρόγραμμα να ζητήσει με επαρκώς αιτιολογη¬ 
μένη αίτησή του την αναστολή της φοίτησής του έως δύο (2) 
ημερολογιακά έτη. Ο χρόνος της αναστολής φοίτησης δεν 
προσμετράται στην προβλεπόμενη μέγιστη χρονική διάρ¬ 
κεια εκπόνησης διδακτορικής διατριβής. Κατά τη διάρκεια 
της αναστολής φοίτησης, ο Υ.Δ. δεν επωφελείται των δικαι¬ 
ωμάτων και των παροχών που προβλέπονται για τους ΥΔ. 

4. Οι Υ.Δ. υποχρεούνται να ανανεώνουν την εγγραφή 
τους ανά ακαδημαϊκό έτος. 

5. Ο ΥΔ, εντός του Οκτωβρίου κάθε έτους, παρουσιά¬ 
ζει προφορικά και υποβάλλει και εγγράφως αναλυτικό 
υπόμνημα ενώπιον της τριμελούς συμβουλευτικής επι- 
τροπήςσχετικά μετηνπρόοδοτηςδιδακτορικήςτου δι¬ 
ατριβής. Αντίγραφο του υπομνήματος, καθώς και σχόλια 


επ' αυτού από τον επιβλέποντα ή την τριμελή επιτροπή 
καταχωρίζονται στον ατομικό φάκελο του ΥΔ. 

Η τριμελής συμβουλευτική επιτροπή υποβάλλει στη 
Συνέλευση έκθεση προόδου αμέσως μετά από κάθε κα¬ 
τάθεση υπομνήματος. Εφόσον η πρόοδος κριθεί ικανο¬ 
ποιητική από τη Συνέλευση, ο Υ.Δ. μπορεί να συνεχίσει 
στο επόμενο έτος φοίτησης. Σε περίπτωση που η πρόο¬ 
δος του Υ.Δ. δεν κριθεί ικανοποιητική, η Συνέλευση οφεί¬ 
λει να ενημερώσει τον Υ.Δ. γραπτώς. Ο Υ.Δ. θα μπορεί να 
συνεχίσει στο επόμενο έτος φοίτησης με τον περιορισμό 
ότι σε ενδεχόμενη δεύτερη έκθεση μη ικανοποιητικής 
προόδου, κατά τα επόμενα δύο χρόνια της διδακτορικής 
διατριβής, η συνολική πρόοδος θα κρίνεται αρνητική και 
η Συνέλευση αποφασίζει τη διαγραφή του ΥΔ. Η έκθεση 
της ετήσιας προόδου του Υ.Δ. θα καταχωρείται στον ατο¬ 
μικό φάκελό του. Σημειώνεται ότι η μη κατάθεση ετήσιας 
έκθεσης προόδου ισοδυναμεί με αρνητική έκθεση. 

6. Οι διδακτορικές σπουδές προσφέρονται δωρεάν. 

7. Οι Υ.Δ. έχουν μέχρι πέντε (5) πλήρη ακαδημαϊκά έτη 
από την πρώτη εγγραφή τους, όλα τα δικαιώματα και τις 
παροχές που προβλέπονται και για τους φοιτητές του δεύ¬ 
τερου κύκλου σπουδών, όπως ορίζονται στους οικείους 
Κανονισμούς. Μέχρι και πέντε (5) έτη μετά την ολοκλήρω¬ 
ση της διδακτορικής τους διατριβής, διατηρούν δικαιώμα¬ 
τα πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών. 

8. Οι Υ.Δ. υποχρεούνται να παρακολουθούν και να 
συμμετέχουν σε μαθήματα, εργαστήρια, ή σεμινάρια 
σχετικά με τη διδακτορική διατριβή τους, σύμφωνα με 
τις υποδείξεις της τριμελούς συμβουλευτικής επιτροπής. 

9. Με πρόταση της Συνέλευσης και κοινή απόφαση των 
Υπουργών Παιδείας και Οικονομικών μπορεί να ανατί¬ 
θεται σε Υ.Δ. η επικουρία Μελών Δ.Ε.Π. σε προπτυχιακό 
και μεταπτυχιακό επίπεδο, με ωριαία αντιμισθία που 
επιβαρύνει τον προϋπολογισμό του Ιδρύματος (άρ. 9, 
παρ. 3, εδάφιο ε, του ν. 3685/2008). 

10. Υ.Δ. που εμπίπτουν στο άρθρ. 19, παρ. 4 του 
ν. 4452/2017 δύνανται να προσλαμβάνονται ως ακαδη¬ 
μαϊκοί υπότροφοι με πράξη του οικείου Τμήματος με 
σχέση εργασίας ιδιωτικού δικαίου ορισμένου χρόνου για 
τη διεξαγωγή διδακτικού, ερευνητικού, επιστημονικού, 
οργανωτικού, ή εργαστηριακού έργου καθοριζόμενου 
από τη σύμβαση. Η προκήρυξη του γνωστικού αντικειμέ¬ 
νου γίνεται έπειτα από πρόταση της Γενικής Συνέλευσης 
του Τομέα και έγκριση από τη Γενική Συνέλευση Τμήμα¬ 
τος. Η διάρκεια της συμβάσεως καθορίζεται μέχρι ενός 
πανεπιστημιακού έτους κατά περίπτωση, ανάλογα με τις 
ανάγκες του Τομέα. Δύναται αυτή να ανανεώνεται, ή να 
παρατείνεται, πλην όμως ο συνολικός χρόνος πρόσλη¬ 
ψης δεν δύναται να υπερβεί τα τρία (3) πανεπιστημιακά 
έτη. Η απασχόληση των ανωτέρω δύναται να είναι πλή¬ 
ρης, ή μερική, και η κάλυψη της αποζημίωσής τους θα γί¬ 
νεται από υποτροφίες και πόρους που θα εξασφαλίζει το 
Τμήμα, χωρίς αύξηση της κρατικής επιχορήγησης προς 
το οικείο Α.Ε.Ι. και σύμφωνα με τις κείμενες διατάξεις. 

Άρθρο 9 

ΕΚΠΟΝΗΣΗ ΤΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Οποιαδήποτε τροποποίηση και η οριστικοποίηση 
του θέματοςτης διδακτορικής διατριβής μπορεί να γίνει 

με απόφαση της Συνέλευσης, οποιαδήποτε στιγμή πριν 
τον ορισμό της επταμελούς εξεταστικής επιτροπής, μετά 
από πρόταση του ΥΔ, με σύμφωνη γνώμη τηςΤριμελούς 
Συμβουλευτικής Επιτροπής. 

2. Η διδακτορική διατριβή συντάσσεται σε γλώσσα 
που αποφασίζει η Συνέλευση, η οποία λαμβάνει υπόψη 
τη γλώσσα συγγραφής που έχει προτείνει ο Υ.Δ. στην 
αίτησή του (άρ. 38, παρ. 2 και 3 του ν. 4485/2017). 

Άρθρο 10 

ΚΡΙΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Μετά την περάτωση της συγγραφής της διδακτορι¬ 
κής διατριβής του, ο ΥΔ. υποβάλλει αίτηση για δημόσια 
υποστήριξη και αξιολόγησή της. Επιπλέον, καταθέτει 
υπεύθυνη δήλωση ότι η διδακτορική διατριβή δεν είναι 
προϊόν λογοκλοπής. 

2. Η τριμελής συμβουλευτική επιτροπή δέχεται, ή 
απορρίπτει, αίτηση του υποψηφίου για τη δημόσια υπο¬ 
στήριξη και την αξιολόγηση της διδακτορικής διατριβής 
του. Αν η Τριμελής Συμβουλευτική Επιτροπή αποδεχτεί 
την αίτηση του Υ.Δ. συντάσσει αναλυτική εισηγητική 
έκθεση, την υποβάλλει στη Συνέλευση και προτείνει 
τον ορισμό της επταμελούς εξεταστικής επιτροπής για 
την κρίση της διδακτορικής διατριβής. Στην αναλυτική 
εισηγητική έκθεση περιλαμβάνονται: 

ί. ο οριστικός τίτλος της διδακτορικής διατριβής, 

ϋ. η διδακτορική διατριβή του σε ηλεκτρονική μορφή, 

ίϋ. σύντομη περιγραφή των αποτελεσμάτων της διδα¬ 
κτορικής διατριβής, 

ίν. αποδεικτικό αποδοχήςγια δημοσίευση μιαςτουλά- 
χιστον εργασίας του Υ.Δ. με αποτελέσματα της διδακτο¬ 
ρικής του διατριβής σε Διεθνές Επιστημονικό Περιοδικό 
με κριτές, ή σε Πρακτικά Διεθνούς Συνεδρίου με κριτές 
σε έναν από τους κλάδους της Μαθηματικής Επιστήμης. 

3. Σε περίπτωση απόρριψης της αρχικής αίτησης του 
Υ.Δ. για δημόσια υποστήριξη και αξιολόγηση της δι¬ 
δακτορικής διατριβής του, η τριμελής συμβουλευτική 
επιτροπή συντάσσει επιστολή προς τον Υ.Δ. στην οποία 
εξηγεί τους λόγους της απόρριψης και υποδεικνύει τρό¬ 
πους βελτίωσης της διδακτορικής διατριβής. Η επιστολή 
ορίζει και προθεσμία υποβολής αναθεωρημένης έκδο¬ 
σης της διδακτορικής διατριβής. 

4. Η Συνέλευση ορίζει την επταμελή εξεταστική επι¬ 
τροπή εντός δυο μηνών από την κατάθεση της εισήγη¬ 
σης της τριμελούς συμβουλευτικής επιτροπής. 

5. Μετά τον ορισμό της επταμελούς εξεταστικής επι¬ 
τροπής ο Υ.Δ. υποχρεούται να αποστείλει άμεσα τη διδα¬ 
κτορική διατριβή του σε ηλεκτρονική μορφή στα μέλη 
της επταμελούς εξεταστικής επιτροπής, καθώς και σε 
έντυπη μορφή σε όσα από τα μέλη της το επιθυμούν. 

6. Με πρωτοβουλία του επιβλέποντα της διδακτορι¬ 
κής διατριβής, σε συνεργασία με τα υπόλοιπα μέλη της 
επταμελούς εξεταστικής επιτροπής και τον Υ.Δ. ορίζεται η 
ημερομηνία της δημόσιας υποστήριξης της διδακτορικής 
διατριβής η οποία δεν θα πρέπει να απέχει περισσότερο 
από τρεις (3) μήνες από την ημερομηνία συγκρότησης της 
επταμελούς επιτροπής. Η ημερομηνία της δημόσιας υπο¬ 
στήριξης της διδακτορικής διατριβής ανακοινώνεται στον 
χώρο των ανακοινώσεων του ιστότοπου του Τμήματος. 

7. Η διδακτορική διατριβή υποστηρίζεται δημόσια από 


τον ΥΔ. Η διαδικασία της δημόσιας υποστήριξης προϋπο¬ 
θέτει τη φυσική παρουσία τεσσάρων (4) τουλάχιστον μελών 
της εξεταστικής επιτροπής, ενώ τα λοιπά μέλη μπορούν 
να συμμετέχουν και μέσω τηλεδιάσκεψης. Η διάρκεια της 
παρουσίασης είναι μεταξύ 50 και 70 λεπτών της ώρας και 
κατόπιν ακολουθούν ερωτήσεις από την εξεταστική επιτρο¬ 
πή. Στη συνέχεια, η εξεταστική επιτροπή συνεδριάζει χωρίς 
την παρουσία τρίτων, κρίνει τη διδακτορική διατριβή ως 
προς την ποιότητα, την πλη ρότητα, την πρωτότυπη σκέψη 
και τη συμβολή της στην επιστήμη και με βάση αυτά τα 
κριτήρια την εγκρίνει, με πλειοψηφία πέντε (5) τουλάχιστον 
από τα μέλη της, ή την απορρίπτει. Η διδακτορική διατριβή 
αξιολογείται από την επιτροπή με τους βαθμούς «Καλώς», 
«Λίαν Καλώς», ή «Άριστα». Για την απόφασή της η επιτροπή 
συντάσσει πρακτικό αξιολόγησης. 

δ.Τααφυπηρετήσαντα μέλη τηςτριμελούς συμβουλευτι¬ 
κής επιτροπής, που έχουν αντικατασταθεί σύμφωνα με την 
παρ. 9 του άρθρ. 3 του παρόντος κανονισμού, μπορεί να 
παρίστανται κατά τη συνεδρίαση χωρίς δικαίωμα ψήφου. 

9. Σε περίπτωση που κατά την κρίση, η επταμελής θε¬ 
ωρήσει ότι η διδακτορική διατριβή χρήζει διορθώσεων, 
γίνεται σχετική αναφορά στο πρακτικό της αξιολόγησης 
και τίθεται προθεσμία υποβολής της διδακτορικής δια¬ 
τριβής με διορθώσεις για τον Υ.Δ. Ο επιβλέπων, ή άλλο 
μέλος που θα ορίσει η επιτροπή, εξουσιοδοτείται με ανα¬ 
φορά στο πρακτικό να βεβαιώσει ότι ο Υ.Δ. υπέβαλε τη 
διδακτορική διατριβή με τις υποδειχθείσες αλλαγές. Σε 
περίπτωση που ο Υ.Δ. δεν προβεί στις απαραίτητες αλλα¬ 
γές εντός της καθορισμένης προθεσμίας, η διδακτορική 
διατριβή θεωρείται ότι απορρίπτεται. 

10. Με την ολοκλήρωση της παρουσίασης και κατόπιν 
θετικής κρίσης της διδακτορικής διατριβής, ο Υ.Δ. μπορεί 
να προχωρήσει στη διαδικασία αναγόρευσης - καθομο¬ 
λόγησης- απονομής του διδακτορικού διπλώματος. Για το 
σκοπό αυτό υποχρεούται να καταθέσει στη Γραμματεία του 
Τμήματος: 

ί. αίτηση για αναγόρευση - καθομολόγηση, 

Μ. το τελικό κείμενο της διδακτορικής του διατριβής 
σε ηλεκτρονική μορφή, 

ίϋ. δυο βεβαιώσεις από τη Βιβλιοθήκη της Σχολής Θε¬ 
τικών Επιστημών για την ψηφιακή απόθεση της διδα¬ 
κτορικής διατριβής στην πλατφόρμα «Πέργαμος» του 
Ε.Κ.Π.Α. και για τη μη οφειλή βιβλίων, 

ίν. βεβαίωση από το Εθνικό Κέντρο Τεκμηρίωσης και 
από την Εθνική Βιβλιοθήκη της Ελλάδος για την κατά¬ 
θεση της διδακτορικής διατριβής, 

ν. ακαδημαϊκή ταυτότητα και κάρτα σίτισης. 

11. Η αναγόρευση των διδακτόρων γίνεται σε συνε¬ 
δρίαση της Συνέλευσης του Τμήματος Μαθηματικών. 

Άρθρο 11 

ΠΝΕΥΜΑΤΙΚΑ ΔΙΚΑΙΩΜΑΤΑ 

ΔΙΔΑΚΤΟΡΙΚΗΣ ΔΙΑΤΡΙΒΗΣ 

Η έρευνα, που πραγματοποιείται στο πλαίσιο της διδα¬ 
κτορικής διατριβής, αποβλέπει πρωτίστως στην εκπαί¬ 
δευση του Υ.Δ. και στην απόκτηση ερευνητικής εμπει¬ 
ρίας που απαιτείται για την απονομή του διδακτορικού 
τίτλου, καθώς και για την περαιτέρω σταδιοδρομία του. 

Η εκπόνηση διδακτορικής διατριβής, λόγω της φύ¬ 
σης της, μπορεί να εντάσσεται σε συνεχόμενες και πολ¬ 
λές φορές μακροχρόνιες έρευνες που διεξάγονται από 

ερευνητικές μονάδες και επιστημονικούς υπευθύνους σε 
συγκεκριμένο τομέα της επιστήμης, συχνά στο πλαίσιο 
ερευνητικών προγραμμάτων. 

Ο συγγραφέας της διδακτορικής διατριβής είναι ο δι¬ 
καιούχος του περιουσιακού και ηθικού δικαιώματος πνευ¬ 
ματικής ιδιοκτησίας του περιεχομένου της διδακτορικής 
διατριβής του, σύμφωνα με τον ν. 2121/1993, όπως ισχύει. 

Τα δικαιώματα βιομηχανικής ιδιοκτησίας (π.χ. εφευ¬ 
ρέσεις), που ενδεχομένως προκύψουν από τα αποτελέ¬ 
σματα της έρευνας της διδακτορικής διατριβής, ανήκουν 
τόσο στον διδάκτορα όσο και στον επιβλέποντα καθηγη¬ 
τή ή και σε άλλους ερευνητές που μετέχουν στην ερευ¬ 
νητική ομάδα, σύμφωνα με την ισχύουσα νομοθεσία. 
Δικαιώματα διανοητικής ιδιοκτησίας που προκύπτουν 
μετά το πέρας της διδακτορικής διατριβής, λόγω της συ¬ 
νέχισης της αντίστοιχης έρευνας στο εργαστήριο, ανή¬ 
κουν αποκλειστικά στον επιστημονικό υπεύθυνο αυτής 
της φάσης της έρευνας ή και σε άλλους ερευνητές. Για 
τα θέματα αυτά μπορεί να υπογράφει σύμβαση μεταξύ 
των μερών σε οποιοδήποτε στάδιο της έρευνας. 

Άρθρο 12 

ΣΤΟΙΧΕΙΑ ΤΟΥ ΕΣΩΦΥΛΛΟΥ 

ΤΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ 

Στο εσώφυλλο κάθε κατατιθέμενης και εγκρινόμενης 
διδακτορικής διατριβής, μνημονεύεται, σε εμφανές ση¬ 
μείο, η σύνθεση της τριμελούς συμβουλευτικής επιτρο¬ 
πής, καθώς και της επταμελούς εξεταστικής επιτροπής 
της διδακτορικής διατριβής. 

Σε περίπτωση αφυπηρέτησηςτου επιβλέποντος, ή μελών 
της τριμελούς συμβουλευτικής επιτροπής, αναφέρεται η 
αρχική σύνθεση της επιτροπής πριν από την αντικατάστα¬ 
σή τους και στη συνέχεια μνημονεύεται η αντικατάσταση 
του επιβλέποντος, ή των μελών της τριμελούς, και αναφέ- 
ρεται η σύνθεση της επταμελούς εξεταστικής επιτροπής. 

Υπόδειγμα: 

Τριμελής Συμβουλευτική Επιτροπή 

Επιβλέπων: Καθηγητής.X 

Μέλη: . 


Επταμελής Εξεταστική Επιτροπή 
Επιβλέπων: Αντικατάσταση του καθηγητή X από τον 
καθηγητή Ψ με βάση την απόφαση της Συνέλευσης του 
Τμήματος Μαθηματικών (συνεδρίαση../../....), σύμφω¬ 
να με την παρ. 3, άρθρ. 39, ν. 4485/2017. 

Μέλη:. 


Άρθρο 13 

ΔΙΑΓΡΑΦΗ ΥΠΟΨΗΦΙΩΝ ΔΙΔΑΚΤΟΡΩΝ 
Οι Υ.Δ. διαγράφονται από τα μητρώα του Τμήματος: 
ί. όταν παρέλθει ο μέγιστος χρόνος ολοκλήρωσης της 
διδακτορικής διατριβής τους, 


ίί. όταν υπάρχουν δυο διαδοχικές αρνητικές ετήσιες 
εκθέσεις προόδου, 

ϋί. όταν δεν έχουν πραγματοποιήσει την παρουσίαση 
και την υποβολή αναλυτικού υπομνήματος της παρ. 2 
για δύο συνεχόμενα έτη, 

ίν. αν το αιτηθούν, 

ν. σε περίπτωση αρνητικής κρίσης της διδακτορικής 
διατριβής τους από την επταμελή εξεταστική επιτροπή, 

νί. συνεπεία πειθαρχικών ποινών από όργανα του Πα¬ 
νεπιστημίου. 

Άρθρο 14 

ΔΙΔΑΚΤΟΡΙΚΗ ΔΙΑΤΡΙΒΗ ΜΕ ΣΥΝΕΠΙΒΛΕΨΗ 

Το Τμήμα Μαθηματικών μπορεί να συνεργάζεται με 
Ερευνητικά Κέντρα και Ινστιτούτα για την εκπόνηση 
διδακτορικής διατριβής με συνεπίβλεψη, εφόσον πλη- 
ρούνται οι προϋποθέσεις που προβλέπει η παρ. 3 του 
άρθρ. 43 του ν. 4485/2017. 

Τη διοικητική ευθύνη αναλαμβάνει ένα από τα συνερ- 
γαζόμενα ιδρύματα, ορίζεται ένας επιβλέπων από κάθε 
συνεργαζόμενο ίδρυμα/φορέα και η ελάχιστη διάρκεια 
γιατην εκπόνηση της διδακτορικής διατριβής είναι του¬ 
λάχιστον τρία (3) έτη από τον ορισμό των επιβλεπόντων 
μελών Δ.Ε.Π./ερευνητών. 

Τα σχετικά με τη διαδικασία εκπόνησης της διδακτο¬ 
ρικής διατριβής, από την επιλογή του Υ.Δ. έως και την 
απονομή διδακτορικού τίτλου, η χορήγηση ενιαίου, ή 
χωριστού τίτλου σε περίπτωση συνεργασίας μεταξύ 
ιδρυμάτων, προβλέπονται στο οικείο Ειδικό Πρωτόκολλο 
Συνεργασίας (Ε.Π.Σ.) που καταρτίζεται από τα συνεργα- 
ζόμενα Τμήματα/φορείς και εγκρίνεται από την οικεία 
Σύγκλητο και τα συλλογικά όργανα διοίκησης των ερευ¬ 
νητικών κέντρων (παρ. 3, άρθρ. 43, ν. 4485/2017). 

Άρθρο 15 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Για οποιοδήποτε ζήτημα, σχετικό με τις διδακτορι¬ 
κές σπουδές, για το οποίο δεν υπάρχει πρόβλεψη στον 
παρόντα κανονισμό, ή σε υπουργικές αποφάσεις, ή σε 
νόμους, όπως τροποποιήθηκαν και ισχύουν, αρμόδια για 
να αποφασίσει είναι η Συνέλευση του Τμήματος. 

2. Οι διατάξεις του ν. 4485/2017 εφαρμόζονται και για 
τους Υ.Δ. που έχουν γίνει δεκτοί πριν από την έναρξη ισχύος 
του, εφόσον δεν έχει οριστεί, κατά την έναρξη της ισχύος 
του, η επταμελής εξεταστική επιτροπή του άρθρου 41 του 
νόμου (άρ. 85, παρ. 5 του ν. 4485/2017). Για αυτούς τους ΥΔ, 
ο μέγιστος χρόνος έως την ολοκλήρωση της διδακτορικής 
διατριβής (που νοείται ως ο χρόνος κατάθεσης αίτησης 
κρίσης της διδακτορικής διατριβής από τον ΥΔ) είναι τα πέ¬ 
ντε (5) έτη από τη δημοσίευση του παρόντος κανονισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2018 

Ο Πρύτανης 


ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

